Bizitza dut akuilu, pertsonak…. gizon eta emakumeen aniztasuna!\nNire burua ezagutzen eta aberasten joan naiz hainbat esperientziek emandako bizipenen bidez, besteak beste: begirale Gurutze Gorrian, gazteen alorreko teknikari gazte-klubetan (Arianta aisialdiko elkartean), gorputz-adierazpeneko eta psikomotrizitateko begirale APDEMAn, hezitzaile Udalaren haur-eskoletan eta adingabeentzako etxebizitzetan.\nPsikologia ikasten jarraitzearekin bat, klinikako laguntzaile eta gorputz-adierazpeneko teknikorako prestatu nintzen, “Mens sana in corpore sano”.\nBidean ikasitako guztiarekin, eta pertsona bakoitza ahalik eta ondoen senti dadin laguntzeko gogoz gainezka, abenturan batean murgildu nintzen beste lankide batzuekin batera, eta hortik sortu zen EMAIZE, 1993an.\nNire burua prestatzeko ahaleginari inoiz utzi gabe, Sexologiako Masterra egin nuen UHUNen (UNED gaztelaniaz); urrutiko hezkuntza izateak lagundu egin zidan nire alabaren hazkuntza, bikoteko harremana eta lana uztartzen, eta hiruez gozatu ahal izan nuen.\nGaur egun, EMAIZEko zuzendarietako bat naiz, eta kudeaketa- eta koordinazio-lanak egiten ditut bertan, batez ere terapiarekin zerikusia duen guztian.\nIkasten jarraitzen dut, ikasteko horretan arreta osoa jarrita, eta espero dut horrela jarraitzea aurrerantzean ere; orain artekoan 25 urtetik gorako bidea egin ostean, pribilegio hutsa iruditzen zait maite dudan horretara emanda bizi ahal izatea.\nEz diot inoiz utzi maila pertsonal zein profesionalean hazteari, eta hor jarraitzen dut, aldian-aldian neure burua pixka bat hobeto ezagutzen, eta bizitzaren une orori duen zukua ateratzen!\nPsikologiako lizentzia. EHU, 1990.\nGiza sexualitateko aditu titulua. UHUN, 1998.\nKlinikako laguntzaile teknikoa, 1983.\nAdiskidetze alorreko agentea. Gazteen Euskal Behatokia, 2007.\nAdierazpen-tekniketako espezialista titulua. Bartzelona, 1990.\nGorputz-Adierazpeneko eta Animazioko begiralea. Donostiako Gorputz-Adierazpeneko Eskola-Lantegia, 1990.\nMindfulness-a osasun-arloko profesionalentzat. EHU, 2020.\nEmakumeen kontrako indarkeriaren biktimak artatzen dituzten profesionalentzako prestakuntza-ikastaroa. Jabetuz-Emakunde, 2020.\nSexu-dibertsitateari buruzko ikastaroa. EHU, 2020.\nArabako Psikologia Elkargo Ofizialeko bazkidea, AA00609 zenbakiduna.\nTutorea, Psikologiako bi graduetako (Psikologia eta Hezkuntza Fakultatea, Deustuko Unibertsitatea; Psikologia fakultatea, EHU) eta zenbait masterretako (Sexologia eta Sexu-Hezkuntza eta -Aholkularitzako Master Ofiziala, IUNIVES; Emakume eta Gizonen berdintasunaren gaineko Masterra: Berdintasun Agenteak, EHU) praktika-programetan.\nVenia Docendi EHUn, praktiketako ikasleen prestatzaile gisa.\nSexu-hezkuntza: Sexu-hezkuntzako zikloen sustapena, kudeaketa, koordinazioa eta irakasle-lana.\nTratu oneko harremanak: tratu oneko harremanei buruzko programen sustapena, kudeaketa, koordinazioa eta irakasle-lana.\nSexualitate anitzak: zenbait programa integralen (talde hezitzailea, familiak, erabiltzaileak) sustapena, kudeaketa eta koordinazioa hainbat elkartetan.\nEragile sozialen prestakuntza: sexualitateen artaren prestakuntza-saioen sustapena, kudeaketa, koordinazioa eta irakasle-lana. Ingurune digitalean, EnRedados proiektua, Sexagerian kolektiboarekin batera, eta “Sexualitate digitalak” prestakuntza-programa, online .


Kaka, txiza eta ispilua\nJuanjo, mami handiko gai batekin egin duzu topo, eta ez dakit konturatu zaren. Txinako komun publikoetan besteen ondoan egin behar omen duzula kaka diozu; baina, aizu, hemengo komun publikoetan, gizonezkoa bazara, ez al duzu txizarik egin behar besteen ondoan, batere pribazitaterik gabe? Halaxe kontatu didate niri, behintzat.\nAuzi honen inguruan artikulu interesgarri bat irakurri nion Beatriz Preciado filosofo queerari. Sarean duzue eskuragai eta gomendatzen dizuet (izenburua, aski esplizitua: Basura y Género. Mear/Cagar. Masculino/Femenino). Bada, Preciadok komun publikoak aztertzen ditu genero-teknologiaren eragile diren heinean, eta zera esaten du, argi eta garbi: komun publikoak genero zainketarako kabinak direla. Alegia, premia fisiologikoak bultzatuta baino gehiago, geure generoa konfirmatzeko premiak bultzatuta jotzen dugula komun publikoetara. Boutade bat dirudi, baina adi.\nAlde batetik, generoaren arabera klasifikatzen zaituzte –G edo E, praka edo gona, kapela edo pamela, bibotea edo ezpain-margoa– eta beti egongo da norbait ate zuzena aukeratu duzun edo ez zainduko duena, eta atentzioa deituko dizuna transgresioren bat bururatzen bazaizu (esperientziaz dakit hori). Gizon edo emakume gisa dagokizun espazioaren ezaugarriak ere desberdinak izango dira kasuan kasu. Emakumeentzat konpartimentutan banatutako komunak egongo dira, besteen bistatik kanpo –ez ordea, besteen belarri edo sudurretatik aparte–. Kaka zein txiza hor egingo ditu emakumeak, jarrera berean. Gizonek, ordea, berezita izan ohi dute solidoa eta likidoa. Kaka pribatuan egiten da, besteen begiradatik salbu. Txiza, ordea, anaitasun maskulinoan, zakil dantza publikoan. Genitalitatea, harrotasunez. Analitatea ezkutuan, zer gerta ere.\nBaina komunetako paretak jausten ari dira, pribatua eta publikoaren arteko hesiak bezalaxe, egia da. Eta literatura aurkezten duzu horren eredu, Juanjo. Auto-fikzioa, hitz magikoa. Egia da modan dagoela, baina ez dut uste genero berria denik. Zuk ere ohartarazi diguzu. Ez al zuen ba auto-fikziorik egiten Marguerite Duras-ek, orain dela 50 urte? Edo, areago, Marcel Proust-ek orain dela 100? Berria izan daiteke etiketa, baina norberaren buruaz idaztea egiazkotasun eta fantasiaren muga horretan jolastuz, ispiluarekin solastatzen… hori berria ote?\nNi ez naiz auto-fikzio zalea, bide batez esanda. Eta ez gaizki ulertu: izugarri interesatzen zait jendearen bizitza pribatua. Etxe arrotz batean nagoenean, beti saiatzen naiz kaxoi eta armairuetan arakatzen. Despistatu aurpegia jarri, baina beti daukat belarria gertu, autobusetako elkarrizketei adi. Lagunak komunera egindako ihesaldia –berriz komuna, ez galdetu zergatik– sms-en errebisioa egiteko aprobetxatu ohi dut. Eta tira, hobe dut isiltzea, ez baitut arazo legalik nahi.\nHaatik, etxeko jabeak esango balit: aurrera, ireki kaxoi horiek, begiratu argazkiak, laztandu nire barruko arropa tolestua… Edo autobusean norbaitek bere penak kontatu nahiko balizkit, besotik helduta… Edota sms bat ailegatzen zaion bakoitzean, lagunak irakurraldi publikoa egingo balu… Bada, ez da gauza bera. Aitzitik, kontrakoa litzateke. Seko aspertuko nintzateke, seguru. Ezkutatzen delako interesatzen zait bizitza pribatua. Ezkutatzen duenagatik interesatzen zait fikzioa. Ispilu aurrean jarrita ere agertzen ez den horregatik.


UNI-bertsoan, hitzaldia eta bertso-saioa EHUn — Bertsozale Elkartea\nUNI-bertsoan, hitzaldia eta bertso-saioa EHUn\nAbenduaren 15ean izango da Gipuzkoako Campusean, Donostian.\nBertsolaritzaren inguruko ikerketaz gehiago ezagutzeko abagunea eskaintzen du UNI-bertsoan ekitaldiak. EHUko Gipuzkoako Errektoreordetzak antolatuta eta Mintzola Fundazioak lagunduta, hitzaldia eta bertso-saioa biltzen ditu ekimenak.\nAbenduaren 15ean, asteartean, izango da 12:00etatik aurrera. Mintzola: Bertsolaritzaren ikerketaren eragile hitzaldia eskainiko du Karlos Aizpurua Mintzolako zuzendaritza kideak lehenik, eta gero, 12:30ean, bertso-saioa eskainiko dute Maialen Lujanbio eta Beñat Gaztelumendi bertsolariek.\nBertsolaritzak eta bere ikerketak tokia indartu du unibertsitatean, besteak beste, EHUko Uda Ikastaroen baitan antolatutako ikastaroekin, Laboa Katedrak eta Mintzolak egindako ikerketa deialdiekin, eta datorren abenduaren 15ean izango den UNI-bertsoan bezalako ekitaldiekin.\nEHUko Uda Ikastaroen baitan, kantuak eta bertsoak uztartu ziren. / Iturria: XDZ


Sarako Biltzarraren karietara, EKE-k liburugintzako profesionalei zuzendu egun bat antolatzen du — Euskal kultur erakundea\nEuskal kultur erakundeak, Sarako Biltzarrak eta BILKETA nahiz Biblio64 sareek, egun profesional bat antolatzen dute liburuaren eta irakurketaren arloan lan egiten duten guzientzat. Egun hori Sarako Idazleen Biltzarraren karietara iraganen da, urriaren 11n, astelehenarekin. Gaia "Emazteak eta euskal literatura" izanen da.\n2019ko egun profesionala Sarako Biltzarraren karietara © EKE\n2010az geroz BILKETA proiektuarekin bat eginik, Euskal kultur erakundeak irakurketa publikoaren profesionalen sareari zuzendu euskararen eta euskal kulturaren inguruko sentsibilizazio egunak antolatzen ditu, Baionako Mediatekaren eta Biblio64-ren partaidetzarekin. 2019az geroz, egun profesional bat antolatua da Ipar Euskal Herriko hitzordu nagusia den Sarako Biltzarraren karietara.\nUrriaren 10ean iraganen diren ohiko liburu aurkezpen eta mintzaldiez gain, Sarako Idazleen Biltzarraren 38. edizioak emazteak eta euskal literaturari buruzko egun profesionala errezibituko du urriaren 11n, astelehenarekin. EKE-k, Sarako Biltzarrak, BILKETA sareak eta Biblio64-k antolatzen duten eduki aberats eta anitzeko egun hau, argitaletxeei, liburu saltzaileei, liburuzainei, idazleei, irakasleei, itzultzaileei edota ikasleei zuzendua da. Irakurketa publikoaren profesionalen jarraitzeko programaren barnean antolatzen diren topaketa guzietan bezala, eguna euskaraz iraganen da, bat-bateko itzulpenarekin frantsesera.\nIzen ematea sarean edo stephanie.medrano@le64.fr helbidera idatziz\nHarremana: Maia Etchandy (EKE) - maia.etchandy@eke.eus / 05 59 93 38 72\nEgun profesionalaren egitaraua (PDF)\nSarako Idazleen Biltzarraren 38. edizioaren egitaraua (PDF)\nIrakurketa publikoaren profesionalen jarraitzeko programa\nEuskal literaturaren berritasunak irakurketa publikoko profesionalei aurkeztuak\nAdur Larrea, 2021eko "EKE-Elkar literatura beka"-ren irabazle handia


Proposamenak, bizitza duinaren bidean\nEdurne Larrañaga Celada (1982, Oiartzun) Zientzia Politikoetan lizentziatua da. Eremu desberdinetan aritu izan da, tartean ikasle eta hezkuntza mugimenduan. Aztiker ikergune soziologikoan aritu da, Parte Hartze dinamizatzaile gisa. Egun, LAB-eko Ekintza Sozialeko Antolaketa Idazkaria da.\nEskubide sozialen eremuan, eztabaida bizi-bizia ikusten ari gara. Langabeziaren hedapena, babes sozialean gertatutako murrizketak, etorkizunaren prekarizazioa edota esplotazioaren gogortzeak berpiztu dute irtenbideak aurkitzeko beharra. Bistan da egungo harreman soziopolitikoak errotik aldatzeko eta soldatapeko lanaren erregimena behin betiko gainditzeko, sakoneko estrategia behar dela, botere-harremanak eta politika ekonomikoa eta soziala irauliko badira. Norabide horretan, besteak beste, jendearen bizi-baldintzak hobetzen eta egungo eredua kuestionatzen lagunduko dituzten neurriak behar ditugu. Testuinguru honetan ez da harritzekoa eztabaida politikoan hamaika bat proposamen lehertzea, zaharrak eta berriak: oinarrizko errenta unibertsala, berdinen arteko oinarrizko errenta unibertsala, bermatutako enplegua, lan erreproduktiboaren aitortza, lanaren banaketa...\nLan eta bizi baldintzen prekarizazioa, egiturazko langabezia eta etengabe areagotzen dabilen bazterketa soziala neoliberalismoaren ondorio zuzena dira. Politika neoliberalek, mota guztietako arau-erreformen bidez, enpresaburuek enpresetan duten erabakimena eta boterea handitu dute. Kapitalismoak 2008. urtean eztanda egin zuen krisi ekonomiko- finantziaria baliatu du ziklo berri bat irekitzeko. Kapitalak bere burua birkokatu eta aberastasuna metatzeko estrategia berritu du azken urteetan. Kapitalaren eta lanaren arteko talka muturrera eraman eta kapitala pilatzen jarraitzeko bitarteko bilakatu da bizitzaren sostenigarritasuna. Era berean, lan eta bizi baldintzen prekarizazioa kapitalaren akumulaziorako bitarteko nagusi bilakatu da.\nEgungoaren bestelako eredu sozio-ekonomiko bat eraikitzeko premia gorria oinarri gisa hartuta, ikuspegi desberdinetatik egin behar da\nGeratzeko heldu den estrategia da. Horregatik, egoera hau errotik irauli behar dugu, langile klasearen zati garrantzitsu batentzako ez baitu bizitza duinerako betarik uzten. Egungo sistema heteropatriarkal biozidari, esplotazio eredu kapitalistari alternatibak bilatu, topatu, eztabaidatu, konpartitu, erabaki eta eraiki behar ditugu. Natura zein pertsonak erdigunean izango dituen eredu sozial berria eraikitzeaz hitz egiten ari gara. Egungo errealitatetik abiatuta, alternatibak sustatuz, etorkizun berria egunez egun eraikiz.\nHau da Talaia honen izateko arrazoia. Premia testuinguru honetan, langabeziari, lan baldintzen prekarizazioari eta garapen eredu biozidari aurre egiteko aldaketa ekonomiko eta sozialerako proposamen desberdinak aurkeztu eta konpartitzea.\nAlternatiba hauetariko batzuk euren artean osagarriak izan litezke, egungoaren bestelako eredu sozio-ekonomiko bat eraikitzeko premia gorria oinarri gisa hartuta, ikuspegi desberdinetatik egin behar dela uste dutelako: lanerako denboraren murrizketa, aberastasunaren banaketa justua, sozialki beharrezkoak diren lanak...\nHerri Ekimen Legegilea bazterketa sozialaren kontrako plataformen, eragile sozialen eta sindikatuen elkarlanaren emaitza izan zen\nBeste batzuk sindikatu honen aldarrikapen historikoak dira, proposamen eta protesta une garrantzitsuak bizi izan dituztenak:\n1996-2000 urteen bitartean garai hartan soldata soziala zeritzonaren aldarrikapenak garrantzi handia izan zuen euskal gehiengo sindikalaren eta euskal gizarte-mugimenduaren agendan. Batzuk eta besteak elkar hartuta, “Gizarte Eskubideen Gutun baterako Lege Proposamena” izeneko legegintzako herri-ekimena (LHE) jarri genuen martxan. 82.000 sinadura jaso genituen (1997) eta mobilizazio handiak egin ziren. Lege prozedurari jarraiki, legebiltzarrean langabeziaren eta pobreziaren kontrako Eskubide Sozialen Karta izapidetzea berretsi zen aldeko 37 bozka eta kontrako 22 bozkekin (talde parlamentario guztiek bozkatu zuten alde EAJ-k izan ezin). LHE hori oso esperientzia garrantzitsua izan zen sindikatuek eta gizarte-mugimenduek gizarte-bazterkeriaren eta pobreziaren aurkako borrokan egindako lanari dagokionez, eta gogoan izatea komeni da.\nAipatutakoaz gain, enplegua banatzea eskatzen zuen ekimen hark (lanaldia 35 ordura murriztea, 32ra Administrazioan; kontratu prekarioak egonkorrekin ordezkatzea; erretiroa 60 urterekin eta aparteko orduak ezabatzea) eta soldata sozialerako eredu bat aldarrikatzen zuen, honako baldintzatan oinarrituta: banan-banakoa, 18 urtetik gorakoentzat, pentsiodunak barne, urtebeteko erroldatzea, gutxieneko soldataren %100, mugagabea beharrak (enplegurik ezak) dirauen bitartean, kontraprestazioa eskatzea onartzen zen.\nEkimen horri jarraiki, greba orokor arrakastatsua egin zen 1999ko maiatzean, 35 orduko lanaldia eta soldata soziala eskatzeko.\n1999ko maiatzaren 21ean Hego Euskal Herrian greba orokor deialdia egin zuen euskal gehiengo sindikalak. Luzez gogoratuko dugun mobilizazioa\nProposamen eta mobilizazio haiei esker, pobreziaren aurkako borroka agenda politikoan sartzea lortu genuen ikuspegi integral batetik, soldata soziala estigmatizazio asistentzialistaren esparrutik atera eta, enplegurik ezean, “eskubide osoko herritar gisa bizi” ahal izateko oinarrizko errenta gisa aldarrikatzeko.\nLegebiltzarraren 10/2000 Legearen bidez (egun indarrean dagoenaren aurrekaria) ekimen hura urardotuta gelditu bazen ere, gaur egun euskal DSBEz esaten diren “gauza onak” eta beste erkidego batzuen aldean txalotzen diren berezitasunak euskal sindikatuok eta gizarte-mugimenduak aktibatzeko gai izan zen gizarte-mobilizazio haren fruituak izan dira.\nOrdutik, euri asko egin du. Baina aldarrikapen horiek gaurkotasun handia edukitzen jarraitzen dute. Horiek, eta aurkezten ditugun beste batzuk, gustatu ala ez, denak dira ezagutu, aztertu eta eztabaidatu beharrekoak.\nKontratu-harremana edozein delarik ere, langileriaren indarra eta aldarrikapenak batzeko borrokan ari gara, errenta eta boterea lan-zentroetan, eremu sozialean eta instituzionalean lehiatzeko. Lan erreproduktiboa sozialki baloratua eta enplegu gisa aitortua izan behar da. Lan indarraren erreprodukzioak berehalako lanaren banaketa behar du, dena emakumeengan eror ez dadin.\nElkartasuna eta aberastasunaren banaketa justua neoliberalismoa gainditzeko gakoak dira\nJakin badakigu, gure lanarekin sortzen den aberastasuna gero eta esku gutxiagotan pilatzea, genero-desberdintasun zein desoreka sozial eta ekonomiko sakonen oinarria dela. Zentzu honetan, sistemak kapitalaren pilaketarako eta kontzentraziorako duen egiturazko joeraren ondorio dira desberdintasunak. Beraz, elkartasuna eta aberastasunaren banaketa justua neoliberalismoa gainditzeko gakoak dira.\nAurkeztutako proposamen desberdinek gure posizio sindikala indartzeko balio izatea espero dugu. Baita euskal langileriari bestelako ekoizpen eredu bat posible dela ikustarazteko erabilgarri izatea ere.\nPolitika publikoak birnorabidetu behar ditugu. Instituzioak interpelatu, Euskal Herrian bizi den pertsona orok bizi-baldintza duinetarako eskubidea bermatua izateko busti daitezen.\nLege proposamena ez da bere osotasunean garatu baina balio izan du denboraren izaera politikoaz arreta pizteko. Denbora tresna politikoa ere bada eta.


Piscis Gizona - Pisciak\nPiscis Manari buruzko informazioa x\nGizon hau maitemintzen den bakoitzean, bere bizitzako maitasuna aurkitu zuela pentsatuko du. Ikuspegi erlatibo jakin batekin, hori egia izan liteke bere maitasun bakoitzarentzat. Bere bizitzako harreman bakoitza aurrekoaren oso ezberdina da, eta bakoitzak maitasunaren ikasgai garrantzitsu bat adierazten du. Bere izaera espontaneo eta aldakorra goitik behera hegan egingo du eta amodioa biziko du bertan zoriontsu izateko ezer gehiago ez dagoen arte. Bihotz osoz maitatuko du, inoiz ez eutsiko eta beregana hurbildu arretaz eta errespetuz. Zoritxarrez, inoiz ezin da jakin zenbat denbora igaroko den konturatu arte, benetan bere pertsonaiarentzat desberdin eta hobeto egokitzen den norbait bilatzen ari dela.\nInguruko beste gizonen iritzietan erraz gal daitekeen gizona da, eta ez dena dela itxuratzen du. Gizarteak gizonenganako itxaropen batzuk ditu, eta Piscis gizonak bere malgutasuna eta izaera moldatzailea erabiliko du. nahastea, behar duen moduan jokatuz. Zoritxarrez, honek galduta senti lezake paper bat betetzen duen bitartean, egia zein den jada ez dakien arte. Benetako Piscis gizon batek sexuaren bidez maitasuna erakusteko helburua izango du, eta batzuetan hori egitea aukeratuko du bikotekidearen desioen irudi errealistarik gabe. Asebetetze bila dabil, baina gutxitan du inolako baliorik jarraitzeko emoziorik ez badago. Hala ere, gizon gisa, baliteke emozioa aurkitzea bere sexu-harreman bakoitzean, maitasun erromantikoa emakumeenganako maitasunarekin identifikatuz. Nahasmen horrek desleialtasuna, zintzotasuna eta bere nortasunaren etengabeko bilaketa ekar ditzake.\nHarreman batean, Piscis gizona dedikatuko da sentitzen dituen emozioen aurrean zirrara handia dagoen bitartean. Bere harremanek ez dute asko irauten bikotekideak bere bulkada erromantikoa onartzen ez badu eta haien harremanak iraun dezan oinarri egonkor bat sortzeko modua aurkitzen ez badu. Ez da oso fidagarria izango eta berarekin akordioak orduro alda daitezke. Hau gogaikarria edo zirraragarria izan daiteke, baina horri aurre egiteko modu bakarra bat-batekoa izatea eta norabidea aukeratzen uztea da, kaotikoa badirudi ere.\nFida al dezakezu zurePiscis gizona\n-ren seinale Piscis jarduera itzaltsu eta petrala, adulterioa, gezurrak eta uste okerrak adierazten ditu. Bestalde, norberak duen azken konfiantza eta fedearen seinale ere bada. Piscis gizon baten erronka handienetako bat egoera baldar batean geratzea da, ez den zerbaiten itxurak egin gabe. Egiaren ikuspegia nahiko zaila izan daiteke bere bikotearentzat, batez ere Suaren seinale batekin ateratzen ari bada, proaktiboa eta zuzena. Oro har, kontuz ibiliko da gauza garrantzitsuen aurrean petrala ez izateko, eta benetan harreman intimoan aurkitzen denean, ez du bikotekidearen beldur izateko arrazoirik izango, eta erraza izango da zintzoa izatea.\nPiscis gizon batekin zita erromantikoak, aurreikusi gabekoak eta magikoak dira. Bikotekidea samurtasunez eta errespetuz tratatuko du, edozein abentura berrira jauzi egiteko prest, bera izaten uzten duen bitartean. Presioa eta ezertara behartuta sentitzen hasten bada, ihes egiteko eta beste norbaitentzako zita sinestezinak sortzeko beharra sentituko du. Berarekin partekatutako esperientziak altxortu egin behar dira, inork ez baitaki noiz iritsiko den jada haien parte izateko gogorik izango ez duen unea.\nGizartea badirudi ere, Piscis gizona bakartia da. Denbora pixka bat eman behar du bere pentsamenduekin eta bizipenekin eta horretarako aukerarik ez badu, erotu egingo da. Edozein abentura egiteko prest egongo den arren, etxean denbora pixka bat pasatzea ere gustatuko zaio, nor den gogorarazten dion sormenezko zerbait eginez. Sormena adierazteko premia handia du. Piscis gizon bakoitza misio batean dagoen gizona da, eta jakin behar du joandakoan zerbait utziko duela atzean. Askotan bere buruari ezartzen dizkion itxaropen gehiegi daude eta horietako edozein betetzeko arazoak izan ditzake, garrantzirik gabeko gauzetan galtzen da bere barneko etsipenari aurre egiteko saihesteko.\nPiscis GizonaAtsegin dut eta ez gustatzen\nZaintsua, samurra eta sentibera da, bere alde femeninoa elikatzen duen gizon moduko bat eta horregatik entzuteko gaitasuna du, bere bikotekidearekin errukitsu hurbiltzeko eta inguruko guztien sentimenduak ulertzeko. Bere ken handiena bere inkoherentzia eta bere izaera ezustekoa da. Inork ez daki zer sentituko duen bihar, eta bere harremanak egun batean apurtu daitezke, arrazoi nabaririk gabe.\nNola aukeratu zure opari batPiscis Gizona\nPiscis gizon bati opariaren atzean emandako arreta gustatzen zaio. Maitatua eta estimatua sentitu nahi du, eta hori nola sentitzen zaren adierazteko edozer gauza sortu daiteke. Ez da bere urtebetetzean liburu bat eskuratu nahi duen norbait, edo erabili ezin izango duen tramankulu tekniko bat. Zerbait pertsonalagoa nahi du, analisirik behar ez duena eta senti dezakeena. Beti joan zaitezke material bigunekin, ukitu eta usaindu ditzakeen gauzekin, zentzumenak esna daitezen. Marrazki bat arropa bigun bat, edo galtzerdi pare bat bezainbeste estimatuko duen gizona da, arreta ematen zaion eta estimatua sentitzen den bitartean.\nSagittarius Sagitario Escorpioa Aries Gemini\nigandeko esanahi batean jaioa\nSagittarius eta Taurus maite dute bateragarritasuna\ngemini gizona eta minbizia emakumea\neskorpioiak eskorpioekin bateragarriak dira


Prozesu Industrialetako Ekoteknologien Ingeniaritza graduko 3. mailako ikasleek Andreas Sterzing doktorea irakasle gonbidatu gisa jaso dute - Berriak - Mondragon Unibertsitatea\nProzesu Industrialetako Ekoteknologien Ingeniaritza graduko 3. mailako ikasleek Andreas Sterzing doktorea irakasle gonbidatu gisa jaso dute\nProzesu Industrialetako Ekoteknologien Ingeniaritza ikasten ari diren ikasleek Andreas Sterzing doktore alemaniarraren bisita izan dute. Graduko 3. mailako bigarren seihilekoan kokatu da jardunaldia, eta Alemanian ospetsua den Fraunhofer-Institut für Werkzeugmaschinen und Umformtechnik (IWU) zentrotik etorri da gonbidatu berezia.\nEgonaldian zehar, Sterzing doktoreak produkzio teknologien eta materialen konformatuaren inguruko hitzaldi bat eman du, 4.0 Industriara bideratua. Hitzaldian monitorizazioak eta prozesuen kontrolak prozesuen efizientzian izan dezaketen eragina nabarmendu du, izan ere, kontsumo eta emisioen murrizketaren bitartez, hauen fidagarritasuna eta sendotasuna ere handiagotzen baitira.\nProzesu Industrialetako Ekoteknologien Ingeniaritza graduko ildo garrantzitsuenetako bat industriak ingurumenean duen inpaktua murriztean oinarritzen da, eta beraz, jardunaldia ikasleen profilarekin zuzenean lerrokatuta egon da. Izan ere, ingeniaritza honetako ikasleek lanketa bat egiten dute industria eta ingeniaritza tradizionala geroz eta iraunkorragoa eta garbiagoa bihurtzeko helburuarekin. Esan daiteke fabrikazio teknologia berrien promozioak, material egokiena aurkitzeko material ezberdinen arteko analisiak, produktuen diseinu optimizatua, edo ur eta aire kutsatuen tratamenduak ingeniaritzaren parte diren eremuak direla, eta Ekoteknologia ingeniaritzako ikasleak gai hauetan espezializatzen dira.\nFraunhofer Europako ikerketa aplikatuaren erakunderik handiena da. Bertan, IWU-k mila langiletik gora eta urteko 63 milioi euroko aurekontua du, honen heren bat enpresekin dituzten kontratu pribatuetatik datorrelarik. Lantzen dituzten ikerketa eremuak gizarteko behar ezberdinekin lotuta daude: osasuna, segurtasuna, komunikazioa, mugikortasuna, energia eta ingurumena.


Ingurumen Astea antolatu du Urola Bizirik taldeak - Urola Kostako Hitza : Urola Kostako Hitza\nIngurumen Astea antolatu du Urola Bizirik taldeak\nIngurumen Astean hainbat ekintza egingo ditu natur taldeak: hitzaldia, dokumental emanaldia eta zuhaitz landaketa egingo dituzte asteartetik igandera bitartean.\nUrola Bizirik taldeak Ingurumen Astea antolatu du aste honetan. Aurten antolatu du natur taldeak lehen aldiz ingurumenari lotutako astea, eta aste osoko egitaraua prestatu dute. Asteartetik igandera bitartean hitzaldia, dokumental emanaldia eta zuhaitz landaketa egingo dituzte.\nBihar, asteartea, Elkarguneko Oteiza aretoan Bertako basoen berreskurapena hitzaldia emango dute Aitziber Sarobek eta Iñaki Aizpuruk, 19:00etan. Gainera, Lurgaia Fundazioaren aurkezpena egingo dute solasaldiarekin batera. Ostiralean, berriz, Aralar, Mundua leku den lurra dokumentala eskainiko dute Baztartxo antzokian, 19:30ean.\nIgandean, martxoak 15, zuhaitz landaketa egingo dute Agerre Baserrian. Laja Jatetxeko aparkalekuan elkartuko dira 09:15ean, handik zuhaitzak landatzera Agerre baserrira joateko. Urola Bizirik taldeko kideek azaldu dutenez, zuhaitz landaketan parte hartzeko izena eman beharko da urolabizirik@gmail.com helbide elektronikoan.


«Aniztasuna kulturaren bidez lantzea da gure apustua» – Euskal Herriko Gay-Les Askapen Mugimendua\nYou are here: Home1 / MASS-MEDIA @eu2 / BERRIA3 / «Aniztasuna kulturaren bidez lantzea da gure apustua»\n«Aniztasuna kulturaren bidez lantzea da gure apustua»\n19 February, 2016 /in BERRIA, Berria, Bizkaia, Euskal Herria, Homosexualitatea, Kultura /by Editorea\nAstelehenean hasiko da gaylesbotrans zinema eta arte eszenikoen Zinegoak jaialdia, Bilbon. Alor artistikoa eta alor soziala uztartzea da erronka, Pau Guillen zuzendariaren hitzetan.\nPAU GUILLEN. ZINEGOAK JAIALDIKO ZUZENDARIA\nAstelehenean hasiko da Zinegoak Bilboko gaylesbotrans nazioarteko zinema eta arte eszenikoen jaialdia, baina hasita balego bezala da. Otsailaren 22tik 29ra egingo da berez jaialdia, eta ehun film baino gehiago proiektatuko dituzte guztira, baina aurten hitzaldi, argazki erakusketa eta proiekzio sorta bat ere prestatu dute jaialdi aurreko egunetarako. Jaialdiaren alde zinematografikoa eta alde soziala inoiz baino estuago uztartzea da asmoa, Pau Guillen jaialdiko zuzendariak azaldu duenez (Alacant, Herrialde Katalanak, 1976).\nHanditu egin nahi zenuten jaialdia, eta lortu duzue.\nZinemari dagokionez, oso ongi dago jaialdia; sentsibilizazioaren, ikusgarritasunaren eta naturalizazioaren alorrean nahi genuen handiagoa. Gure berri dutenek badakite pelikula onak jartzen ditugula. Horrek funtzionatzen duela bagenekien, antolatzaileok Hegoak elkarteko kide izateaz gainera zinemaren profesionalak ere bagarelako, eta mimo handiz aritzen garelako. Azken urteetan aurrekontua handitu ahal izan dugu, eta proposamen zinematografikoaz harago jotzeko aukera eman digu horrek. Jaialdiak sentsibilizazio egitasmo modura ere funtziona zezan nahi izan dugu, horiek baitira jaialdiaren bi zutabe nagusiak: zinema eta sentsibilizazioa.\nAlde sozialaren eta alde artistikoaren arteko oreka bilatzea izango da beti gisa honetako jaialdien erronka, ezta?\nGuk geuk oso barneratuak ditugu bi alor horiek. Oso argi dugu LGTBren sentsibilizazioan aritzen den elkarte batean ez lukeela zentzurik izango huts-hutsean zineman ardaztutako jaialdi batek. Asko zaintzen dugu oreka horregatik. Eta horregatik ditugu programan Veneziako Mostran pelikularik onenaren Urrezko Lehoia jaso zuen Desde allá filma eta aniztasun funtzionala duen jendearen sexualitatea lantzen duen Yes, We Fuck dokumentala.\nUrtero saiatzen zarete nazioarteko jaialdietan ibilbidea egina duten eta sarituak izan diren lanak biltzen.\nGure marka hori dela esango nuke. Beti izaten dugu hain ezagun izan gabe ere nazioarteko sariren bat jaso duten lanak. Aurten Oscarretarako hautatu duten Sangailés Vasara lituaniarra dugu, adibidez, eta baita Berlinaleko sekzio ofizialean izan den Bizarreere. Beti saiatzen gara LGTBko zirkuituez harago jaialdien zirkuitu orokorretako filmak ere harrapatzen. Zinemazaleek izugarri gozatzen dute gure jaialdiarekin. Tira, zinemazaleek, eta baita publiko orokorrak ere, gure asmoa beti baita jaialdia zabal egitea. Ehun zinema ekitaldi baino gehiago ditugu, eta beti topatuko duzu intereseko zerbait, zinema edo aniztasuna edonola ulertzen duzula ere. Badaude pelikulak zinemazaleentzat, aniztasunaren alorreko militanteentzat, eta publiko orokorrarentzat ere bai. Programa begiratu behar da, eta hautatu. Horregatik banatzen ditugu doan 3.000 liburuxka baino gehiago hirian.\nZein da, orduan, LGTB zinema jaialdi on bat egiteko giltza?\nJendea entzun behar da, eta ulertu behar da mezu bera eman arren komunikazio bide ezberdinak erabili behar direla jende ezberdinarengana iristeko. Ergela litzateke umeentzako tailerrak antolatu eta bertan queer teoriak azaltzen hastea. Ulertu behar da badagoela jendea gaian murgilduago dagoena, eta jendea kanporago dagoena, eta asmatu behar da bakoitzari nola helarazi bere intereseko izan daitekeena.\nIaz galizierazko A esmorga filma programatu zenuten: aretoan, LGTB kolektiboko jendea eta galiziarrak.\nIkaragarri maite ditut uztarketa horiek. Bistakoa dena da zu gay bazara, edo lesbiana, edo trans, edo bisexuala, edo intersexuala…\nedo galiziarra bazara, ba, gaiarekin identifikatuta sentitzen zarenetan errazago jotzen duzula zinemara. Eta horietariko bat ere ez bazara, pelikula on batez gozatzera joango zara aretora. Saio guztietan saiatzen gara sentsibilitate artistikoa eta sentsibilitate soziala uztartzen.\nRose Troche zinemagileak jasoko du aurtengo ohorezko saria. Zergatik hautatu duzue bera?\nZinema zuzendari emakumezko oso gutxi daude, eta Troche zuzendari, gidoigile eta ekoizle da. 1990eko hamarkadan lortu zuen sona, Go Fish filmarekin, ordura arte inori ez zitzaiolako bururatu ere egin emakumezko lesbianen bizitzaz modu erlaxatuan aritu zitekeenik ere. Eta hori egin zuen berak: melodramarik gabe, lesbiana batzuen bizitza kontatu zuen, eta hori ikustea liluragarria izan zen lesbiana askorentzat. Gero, global bilakatu zen The L Word telesaila sortu zuen, eta aritzen da ekoizle lanetan ere. Zaila da zineman hainbeste alor landu dituen eta lesbiana dela argi adierazten duen emakume militanterik topatzea. Ideia ona iruditu zitzaigun horregatik saria hari ematea; bere lanagatik, eta baita ikur gisa ere.\nKolektiboa ikusarazi eta ahalduntzea zen erronka hasieran.\nOrain 13 urte, kolektiboa ikusgarri egiteko espazioak sortu behar ziren. Guk hori kulturaren bidez egitea erabaki genuen, ordurako bai baitzeuden ekintza zuzenean eta kontu legaletan aritzen ziren elkarteak. Oinarrizkoak dira lan horiek, horiek gabe ez dagoelako ezer, baina guk apustu egin genuen kulturaren bidezko ikusgarritasun hori lantzearen alde. Ahaldundu beharra zegoen orduan: «Ei, hau gure jaialdia da». Oraindik ere gure jaialdia da, baina mundu guztiari eskaintzen diogun tresna bat ere bada. Jaialdiak irauten duen bitartean aniztasunaren gaia erdigune bihurtu nahi dugu hirian eta hedabideetan. Aniztasun sexuala ez baita gizarte aniztasuna besterik.\nJaialdiko egitarau osoa ikusteko, bisitatu webgune hau:\nhttps://ehgam.eus/wp-content/uploads/2020/05/logo-275.png 0 0 Editorea https://ehgam.eus/wp-content/uploads/2020/05/logo-275.png Editorea2016-02-19 00:44:272016-02-19 00:44:27«Aniztasuna kulturaren bidez lantzea da gure apustua»\nDos mujeres ganan los principales premios del Zinegoak por vez primera\nZinegoak clausura con éxito su festival de cine y artes escénicas gaylesbotrans\nDos mujeres ganan por primera vez los premios principales del festival Zinegoak


Vasija by MAYRALEJITA2011 102 views\nMi pueblo. by dolores maria 1109 views\nA70 by Juan Pablo Hernan... 774 views\nDesayunos cast 11-12 by josecajoseca 1165 views\nEkonomiaren Susperraldiaren eta Enp... by Irekia 349 views\nTaller Practico De Internet 1 by ruthsa59 219 views\n1. Prestakuntza digitala Emakumeen Elkarte eta Taldeentzat 3. deialdia\n2. Emakumeak Sarean ekimenak informa- zioaren eta komunikazioaren teknologiak erabiltzen ikasi nahi duten emakumeei prestakuntza, gaikuntza eta errefortzua eskaini nahi die, euskal emakumeen elkarte edo taldeen barruan erabiltzeko edo norberak ikasteko. Emakumeak Sarean Emakunderen ekimen bat da, KZgunearen parte- hartzearekin. Ekimenak bi prestakuntza arlo izango ditu, eta beraziaz prestatutako tailerrak eta errefortzuko nahiz aholkularitzako saioak eskainiko dira doan, KZgunearen telezentroen sarean. Parte hartu nahi duten elkarteek izena on-line eman beharko dute, KZgunearen web-orrian (www.kzgunea.net) edo izapidea erraz- tuko dien edozein KZgunetan. Web-orri horretan, inprimaki batera daraman esteka bat dago, eta inprimaki horretan jarri beharko da, izen-ematea egiteko beha- rrezkoa den informazioa. Elkarte bakoitzak izen-emate bakarra egingo du, eta harremanetarako pertsona nor den adierazi beharko du, koordinazio-lanak egiteko eta parte-hartzea errazteko. Emakume eta elkarte bakoitzak egokitzat jotzen duen tailerrean edo tailerretan parte har dezake. Horretarako, beharrezkoa izango da gutxieneko parte-hartzaile kopurua izango duen talde bat eratzea. Datak, ordutegiak eta emateko zentroak egokitu egingo dira, ahal den neurrian, sortutako talde bakoitzaren egoerara. Informazio gehiago 945 016 100 / 945 016 712 sarean@kzgunea.net http://www.kzgunea.net/emakumeak-sarean Noiz eta non Nola parte har daiteke\n3. Prestakuntza digital pertsonala 10 egun (2 ordu egunean) Ezagutu ezazu ordenagailuaren oinarrizko funtzionamendua eta karpetak zein artxiboak antolatzeko modua, eta ikasi Interneten nabigatzen, informazioari buruzko oinarrizko kontsultak egiten, eta posta elektronikoa erabiltzen. 1.T teknologien bidea hasten 5 egun (2 ordu egunean) Ikasi Eusko Jaurlaritzako kudeaketa administratiboak online bidez egiten zure elkarteak tramite elektronikoen abantaila guztiak probestu ditzan. 2.T atera etekina e-Administrazioari Ekintzarako prestakuntza 5 egun (2 ordu egunean) Ezagutu itzazu ofimatikarako eta irudien ediziorako tresna ezberdinak, zure elkarteak egiten dituen aktibitate guztiak euskarri ezberdinetan komunikatu ahal izateko. 4.T komunikazio-plana 5 egun (2 ordu egunean) Egin ezazu zeure elkarte edo taldearen web orria: ideia barneratu, edukia aztertu, informazioa kudeatu, goiburua eta bannerrak diseinatu, eta eguneratua eduki. 3.T web-orri bat nire elkarterako 5 egun (2 ordu egunean) Sar zaitez sare sozialen mundu harrigarrian. Erakutsi iezaizkiozu zure komunitateari egiten dituzun jarduerak eta jarraitu itzazu antzeko elkarteak, eurengandik ikasteko. 5.T sare sozialak


Mila kilo, mila esker\nNuria Agirre urt 17 Aretxabaleta\nMila kiloko erronka jarri zenuten. Eta, azkenean, 1.465 kilo elikagai jaso. Ez zen erronka makala, baina lortu duzue. Janari hori guztia laster iritsiko da Lesbosera, eta handik Zaporeak taldeak du...\nMaria Aranzazu Uriarte urt 12 Arrasate\nArrasateko Errege Kabalgatako Batzordeak eskerrak eman gura dizkie hauei guztiei: Udalari, Udaltzaingoari, Obretako Brigadari, Lurraldebusi, Gurutze Gorriari, Eroskiri, Laboral Kutxari, La Caixari,...\nAnder Etxeberria urt 12 Arrasate\nArrasateko aurrekontu parte hartzaileen aukeraketa prozesua amaitu da abenduan. Helburua izan da, aurreko edizioan bezala, erabakitzea zertan inbertitu 250.000 euro. Aurten 12 proposamen aurkeztu d...\nIon Albizu Gonzalez urt 11 Aretxabaleta\nBatzuek bizitza maileguan dugu, bizimodu prekarioa: azken finean, behin-behinekoz bizi baikara. Eta azalduko naiz\nIker Carrasco Mendez urt 11 Aretxabaleta\nLeongo zenbait udal Gaztelatik bereizteko mozioak onartzen hasi dira nortasun arrazoiak argudiatuz. Erkidego berriak Leon, Zamora eta Salamanca batuko lituzke. Noizbait, Leongo erresuma egungo Astu...\nAlex Ugalde urt 11 Debagoiena\nZuhaitzak mugitu egiten dira\nJosu Garitaonandia urt 10 Bergara\nAnders S. Barford-ek eta Andras Zlinszky-k, Aarthus unibertsitateko maisuek, esan dute zuhaitzak mugitu egiten direla, eta ez haizeagatik bakarrik.\nItziar Aranburu urt 10 Arrasate\nAbenduaren 19an gure ama Pilar Martinez Abarrategi joan zitzaigun. Bizitzaren azken uneak etxean pasa zituen, lasai, goxo, gu geu, bere senideok, ondoan zituela, maitasun, babes eta berotasun giroa...\nKaleko hormek diotenean\nIraitz Agirre Aranguren urt 10 Debagoiena\nEzohiko puntualtasunaz heldu nintzen lagunarekin hitzordua egindako lekura. Ingurura begira nengoela, kalearen beste aldean ikusi nuen kartel erraldoia zeharka. Déjà vu antzeko bat iz...\nMikel Lizarralde urt 03 Debagoiena\nHastear den urteari begira jartzeko, zer hobeto bukatzear denari begiratzea baino? Ekitaldiak, gertaerak, kultur albisteak, eta abar ez dira bere horretan errepikatuko 2020an, baina, beharbada, 201...\nTxikitik handira, eta ametsetatik errealitatera\nAratz Losada urt 03 Debagoiena\nDagoeneko azkenetan dabil 2019. urtea. Izan ere, konturatu ere egin gabe, gizaldi berriko bigarren hamarkada estreinatuko dugu laster batean, eta, kirol zale garenontzat, 2020ak opari berezi bat da...\nBeste finantza-leherketa bat gertatuko ote den...\nAdrian Zelaia urt 03 Debagoiena\nEkonomia ez da zientzia fisikoa; iragarpenek zuhurrak izan behar dute, batez ere kontuan hartuta erabaki politikoek zuzenean eragin dezaketela gertakariak atzeratzea edo aurreratzea.\nAurreikuspenik gabeko iragarpenak\nJuanjo San Miguel urt 03 Debagoiena\nEsan ohi da iragana atzeraezina dela, etorkizuna iritsi gabea eta oraina, etengabeko mugimenduan, bien artean galtzen dela. Aurrera begira etor dakigukeena asmatzea zaila da, baina garai aldakor ha...\nFutboleko Eurokopa, Espainiako Vueltako hainbat etapa... Euskal Herria modan dago\nMikel Arantzabal 2019 abe 22 Debagoiena\nOrain dela gutxi jakin genuen futboleko Eurokopako hainbat partidu Euskal Herrian jokatuko direla; Bilbon. San Mames futbol zelaian, zehazki.\nIdoia Etxeberria 2019 abe 22 Debagoiena\nBadira Gabonetan modan jartzen diren opariak. Dendetan agortu egiten direnak. Olentzero erotuta ibili ohi da, haiek topatu ezinik. Jostailuak izaten dira, normalean. Eta aurten jostailu berezi bate...\nGari Iturbe 2019 abe 21 Aretxabaleta\nEz du etenik. Iñaki, orain urte asko ezagutu zintudan.\nAitor Ugalde 2019 abe 21 Oñati\nEz omen dira ezer 20 urte, hala dio tango zaharrak. Niri konturatzerako ailegatu zait mende honetako 20. urtea. Datorren urteko egutegiak ikusita akordatu naiz milurtekoaren aldaketa zela eta orain...\nUnai Busturia 2019 abe 21 Debagoiena\nArrasateko mendebaldeko saihesbidea: Olandixoko tunela eta mantentze-lanak\nUnai Bergaretxe 2019 abe 20 Arrasate\n10 urte etorriko dira 2020an Arrasateko herriari garraio aldetik arnasa eman zion bide garrantzitsu bat zabaldu zela, mendebaldeko saihesbidea. Markuleteko poligonoa, Garagartza aldeko industriagun...\nJosu Zugasti 2019 abe 20 Arrasate\nHarrigarria da kapitalisten gaitasuna edozein kausa txalogarri negozio bilakatzeko, kontraesanik handienei larru sendoena erakutsita. Ia barregarri iruditzen zait EAEn agintean dagoen alderdiko ard...


106/2020 EBAZPENA, irailaren 15ekoa, Lanbide Heziketaren zuzendari nagusiak emana, martxoaren 5eko 36/2020 Ebazpena aldatzen duena. Ebazpen horren bidez, Nafarroako Foru Komunitatean ezarritako araubide bereziko kirol irakaskuntzetara sartzeko proba espezifikoak arautu eta horietarako deialdia egin zen, 2020-2021 ikasturterako.\nMartxoaren 5ean Lanbide Heziketaren zuzendari nagusiak emandako 36/2020 Ebazpenaren bidez arautu ziren, eta horietarako 2020. urteko deialdia egin, Nafarroako Foru Komunitatean ezarritako araubide bereziko kirol irakaskuntzetara sartzeko proba espezifikoak, 2020-2021 ikasturteari begira.\nOsasun Ministerioak, 2020ko martxoaren 12an, autonomia erkidego guztiei gomendatu zien euste neurri indartuak hartzeko. Hezkuntzaren esparruari dagokionez, horrek esan nahi zuen irakaskuntzako jarduera presentziala eta hezkuntza arloko jarduera osagarriak bertan behera uztea hezkuntza maila guztietan.\nHorregatik, eta Nafarroako Gobernuko Osasuneko kontseilariak emandako foru aginduen ondorioz, Hezkuntzako kontseilariaren martxoaren 13ko 26/2020 Foru Agindua aldatu da, Hezkuntzako kontseilariaren martxoaren 15eko 27/2020 Foru Aginduaren bidez. 26/2020 Foru Aginduaren bidez, hezkuntzaren esparruan neurriak hartu ziren koronabirusaren (COVID-19) egoeraren eta bilakaeraren ondorioz. Aldaketa horrek honako hau xedatzen du: “COVID-19ak eragindako osasun krisia kudeatzeko alarma egoera deklaratzen duen martxoaren 14ko 463/2020 Errege Dekretuaren hirugarren xedapen gehigarrian ezarritakoaren arabera, bertan behera gelditzen eta eten egiten dira Nafarroako Foru Komunitateko ikastetxe, etapa, ziklo, gradu, kurtso eta irakaskuntza maila guztietako ikasleen aurreinskripzio- eta matrikulazio-epe guztiak”.\nHorren guztiaren ondorioz, etenda gelditu ziren aipatutako kirol modalitate eta espezialitateetarako deituta zeuden sarbide proba espezifikoetan izena emateko eta haiek egiteko epeak.\nLanbide Heziketaren Plangintza eta Berrikuntzarako Zerbitzuko zuzendariak aldeko txostena aurkeztu du martxoaren 5eko 36/2020 Ebazpena aldatuko duen ebazpen bat emateko, horretan ezar daitezen bai deialdia izanen duten kirol probak, bai mendi-kiroletako eta eskaladako probetan izena emateko eta haiek egiteko data berriak; halaber, hartan aldatuko dira garapen eta kudeaketa alderdi batzuk, batez ere Educa Atarian 2020-2021 ikasturteko ikaskuntzetan izena emateko eta haien sarbide proben deialdietarako ezarritako erregistro telematikoari dagokionez, barne harturik Nafarroako Foru Komunitatean ezarritako araubide bereziko kirol irakaskuntzetara sartzeko proba espezifikoen deialdia.\n1. Ebazpen honen eranskinean xedatutakoari jarraikiz aldatzea 36/2020 Ebazpena, martxoaren 5ekoa, Lanbide Heziketaren zuzendari nagusiak emana, Nafarroako Foru Komunitatean ezarritako araubide bereziko kirol irakaskuntzetara sartzeko proba espezifikoak arautzen dituena eta horietarako deialdia egiten duena 2020-2021 ikasturterako.\n2. Ebazpen honen aurka gora jotzeko errekurtsoa jartzen ahalko da, Hezkuntzako kontseilariari zuzendua, hilabeteko epean, Nafarroako Aldizkari Ofizialean argitaratu eta biharamunetik hasita.\n3. Ebazpen hau eta eranskina Nafarroako Aldizkari Ofizialean argitara daitezela agintzea.\n4. Ebazpen hau eta haren eranskina igortzea Hezkuntzako Ikuskapen Zerbitzuari, Lanbide Kualifikazio, Enpresa eta Enplegurako Zerbitzuari, Lanbide Heziketaren Plangintza eta Berrikuntzarako Zerbitzuari, Kudeaketa Juridiko-administratiboaren Atalari, Eskolatze Bulegoari, Ikastetxeetako Informazioa Kudeatzeko Bulegoari eta ukitutako ikastetxeei, behar diren ondorioak izan ditzaten.\nIruñean, 2020ko irailaren 15ean.–Lanbide Heziketaren zuzendari nagusia, Tomás Rodríguez Garraza.\nAldatzea 36/2020 Ebazpena, martxoaren 5ekoa, Lanbide Heziketaren zuzendari nagusiak emana, Nafarroako Foru Komunitatean ezarritako araubide bereziko kirol irakaskuntzetara sartzeko proba espezifikoak arautzen dituena eta horietarako deialdia egiten duena 2020-2021 ikasturterako\n1. Martxoaren 5eko 36/2020 Ebazpenaren I. eranskineko 1. oinarriaren 2. atala aldatzea. Honela idatzita agertuko da:\n“2. Deialdi honetako probak araubide bereziko kirol irakaskuntza hauetara sartzeko egiten dira:\na) Mendi-kiroletako eta Eskaladako erdi mailako lehen ikasmaila.\nb) Mendi Ertaineko erdi mailako bigarren ikasmaila.\nc) Eskaladako erdi mailako bigarren ikasmaila.\nd) Futboleko erdi mailako lehen ikasmaila.\ne) Atletismoko erdi mailako hasierako zikloa”.\n2. Martxoaren 5eko 36/2020 Ebazpenaren I. eranskineko 4. oinarriaren 1. atala aldatzea. Honela idatzita agertuko da:\n“1. Izena emateko eskabidea kirol irakaskuntzak ezarrita dauden ikastetxeko bulego administratiboari zuzenduko zaio edo bertan aurkeztuko da.\nIzena emateko eskabidea honela aurkez daiteke:\na) Erregistro telematikoaren bidez, Educa-Atariaren bitartez, kirol irakaskuntzak ezarrita dauden ikastetxeari zuzendua, dagokion Tramiteen fitxaren estekan:\n–”Kirol irakaskuntzetara sartzeko proba espezifikoak: Mendi-kirolak eta Eskalada”.\n–”Kirol irakaskuntzetara sartzeko proba espezifikoak: Futbola”.\n–”Kirol irakaskuntzetara sartzeko proba espezifikoak: Atletismoa”.\nb) Aurrez aurre, kasuan kasuko kirol irakaskuntzak ezarrita dauden ikastetxean edo Hezkuntza Departamentuko erregistroan (Lanbide Heziketaren Zuzendaritza Nagusiaren Lanbide Irakaskuntzak Garatzeko Bulegoari zuzendua, Futbol modalitateko sarbide espezifikoari badagokio).\nKIROL PROBA ESPEZIFIKOA\nMENDI KIR. ETA ESKALADA\nSAKANA LH IBP\nNafarroako Kirol Eskola-Escuela Navarra de Deporte\nZangoza kalea, 34\nTelefonoa: 848 43 15 83/4\nHezkuntza Departamentuko Erregistro Orokorra (Lanbide Irakaskuntzak Garatzeko Bulegoari zuzendua)\nSan Domingo, 8\nTelefonoa: 848 42 65 49\nIzena emateko eskabideak jasotzen dituzten ikastetxeetako zuzendaritzek, 2020-2021 ikasturteko onarpen prozesua salbuespenezkoa denez gero, ikastetxeko bigarren hezkuntzako irakasleei eskatzen ahalko diete, irakaskuntza horiei atxikirik badaude, kirol proba espezifikoen izen-ematea eta antolaketa kudeatzeko zenbait lanetan laguntzeko.”\n3. Martxoaren 5eko 36/2020 Ebazpenaren I. eranskineko 4. oinarriaren 4. ataleko taula aldatzea, mendi-kiroletako eta eskaladako irakaskuntzetako probei dagokienez. Honela idatzita agertuko da:\n2020ko urriaren 1etik 7ra (14:00ak arte), biak barne\nMendi-kiroletako eta Eskaladako erdi mailako kirol teknikaria, lehen ikasmaila\nMendi Ertaineko kirol teknikaria, bigarren ikasmaila\nEskaladako kirol teknikaria, bigarren ikasmaila\n4. Martxoaren 5eko 36/2020 Ebazpenaren 1. eranskineko 6. oinarriaren a) atala aldatzea. Honela idatzita agertuko da:\n“a) Sarbide proba Futboleko erdi mailako lehen ikasmailara eta Atletismoko hasierako ziklora:\n–Tarifa arrunta: 45 euro.\n–Familia ugari orokorreko edo 1. kategoriako kideak eta % 33ko edo hortik gorako desgaitasun aitortua duten pertsonak: 22,50 euro.\n–Familia ugari bereziko edo 2. kategoriako kideak; ekintza terroristen biktimak (baita ezkontidea eta seme-alabak ere); genero indarkeriako ekintzen biktimak (baita seme-alabak ere); gutxienez %65eko desgaitasun aitortua duten pertsonak, eta langabeak, frogatzen baldin badute langabe izan direla gutxienez sarrera-probetan izena eman aurreko hilabetean (erakunde eskudunak emandako kartillaren bidez): doan.”\n5. Martxoaren 5eko 36/2020 Ebazpenaren 1. eranskineko 7. oinarriaren 1. atala aldatzea. Honela idatzita agertuko da:\n“1. Deitutako proba bakoitzean, oro har, izangai kopuru bat onartuko da gehienez kirol proba espezifikoa egiteko:\n• 60 izangai Futboleko lehen ikasmailako probetan.\n• 25 izangai Mendi-kiroletako eta Eskaladako lehen ikasmailako probetan.\n• 25 izangai Mendi Ertaineko bigarren ikasmailako probetan.\n• 12 izangai Eskaladako bigarren ikasmailako probetan.\n• 30 izangai Atletismoko hasierako zikloko probetan.”\n6. Martxoaren 5eko 36/2020 Ebazpenaren 1. eranskineko 7. oinarriaren 2. atala aldatzea. Honela idatzita agertuko da:\n“2. Inskribatzen diren izangaien kopurua proba bakoitzerako adierazitakoa baino handiagoa bada, onartuen zerrenda prestatzeko, lehentasun irizpide hauek erabiliko dira:\na) Mendi-kiroletako eta Eskaladako lehen ikasmailara, Futboleko lehen ikasmailara eta Atletismoko hasierako ziklora sartzeko probak:\n–Lehenik: Nafarroako Mendi Kirol eta Eskalada Federazioak, Nafarroako Futbol Federazioak edo Nafarroako Atletismo Federazioak emandako federazio lizentzia indarduna duten izangaiak, zer dagokien.\n–Bigarrenik: Beste autonomia erkidegoetako federazioek emandako federazio lizentzia indarduna duten izangaiak, aipatutako zer kirol dagokien.\n–Hirugarrenik: Federazio lizentzia indardunik ez duten izangaiak.\nIrizpide horiek aplikatu ondoren lortutako taldeen hurrenkera ezartzeko Hezkuntza Departamentuak 2020-2021 ikasturteko onarpen-prozedurarako egindako zozketa publikoaren emaitzari jarraituko zaio.\nb) Mendi Ertaineko bigarren ikasmailara eta Eskaladako bigarren ikasmailara sartzeko probak.\n–Lehenik: Mendi-kiroletako eta Eskaladako lehen ikasmaila Altsasuko “FP Sakana LH” IBPan egin eta 2020-2021 ikasturtean Mendi Ertaineko edo Eskaladako bigarren ikasmaila –zer proba dagokien– ikastetxe horretan egiteko izena eman dutenak.\n–Bigarrenik: Mendi-kiroletako eta Eskaladako lehen ikasmaila beste ikastetxe batzuetan egin eta 2020-2021 ikasturtean Mendi Ertaineko edo Eskaladako bigarren ikasmaila –zer dagokien– “FP Sakana LH” IBPan egiteko izena eman dutenak.\n–Hirugarrenik: Aurreko bi egoera horietako batean ez daudenak.\nIrizpide horiek aplikatu ondoren lortutako taldeen hurrenkera ezartzeko Hezkuntza Departamentuak 2020-2021 ikasturteko onarpen-prozedurarako egindako zozketa publikoaren emaitzari jarraituko zaio.”\n7. Martxoaren 5eko 36/2020 Ebazpenaren 1. eranskineko 7. oinarriaren 6. ataleko taula aldatzea, mendi-kiroletako eta eskaladako irakaskuntzetako probei dagokienez. Honela idatzita agertuko da:\nSarbide probak, ondokoetan sartzeko:\n–Mendi-kiroletako eta Eskaladako lehen ikasmaila\n–Mendi Ertaineko bigarren ikasmaila\n–Eskaladako bigarren ikasmaila\n2020ko urriaren 13tik 15era\n2020ko urriaren 16an\n8. Amaierako paragrafo bat gehitzea martxoaren 5eko 36/2020 Ebazpenaren 1. eranskineko 14 oinarriari. Honela idatzita gelditu da:\nAipatu informazio- eta orientazio-zereginak irakaskuntza horietan irakasten duten ikastetxe horretako bigarren hezkuntzako irakasleek eginen dituzte.\n9. Martxoaren 5eko 36/2020 Ebazpenaren 1. eranskineko 15.oinarriaren taula aldatzea, mendi-kiroletako eta eskaladako irakaskuntzetako probei dagokienez. Honela idatzita agertuko da:\n2020ko urriaren 21etik 23ra\nMendi-kiroletako eta Eskaladako erdi mailako lehen ikasmaila\nMendi Ertaineko kirol teknikariaren bigarren ikasmaila\nEskaladako kirol teknikariaren bigarren ikasmaila\n(1) Datak inguruabar klimatologiko edo sanitarioen arabera aldatzen ahalko dira. Nolanahi ere, datak garaiz argitaratuko dira kasuan kasuko ikastetxearen iragarki-taulan eta dagokion “Kirol irakaskuntzetara sartzeko proba espezifikoak” fitxan (Hezkuntza Departamentuaren www.educacion.navarra.es webgunean dago fitxa hori).\n10. Bigarren paragrafo bat gehitzea martxoaren 5eko 36/2020 Ebazpenaren 1. eranskineko 16. oinarriaren 2. atalari. Honela idatzita gelditu da:\nKirol irakaskuntzak zein ikastetxetan egiten diren, haiek irakasten dituzten bigarren hezkuntzako irakasleek laguntza eman beharko diete deitutako proba guztietako epaimahai espezifikoei, esleitzen zaizkien zereginak eta funtzioak eginez.\nIragarkiaren kodea: F2010631


animaliak Archives - Page 2 of 16 - Zientzia Kaiera\nEguneko lehenengo argi-izpiekin batera txoriak abesten hasten dira. Beren kantuarekin esnatu egiten gara eta gure bizitzen soinu-bandaren parte dira. Hirietan nahiz landetan txio egiten dute txoriek, baina argi dago hirietako eta landetako inguruneak guztiz ezberdinak direla. Horrek eraginik ote du […]\nJuan Ignacio Perez Iglesias Charles Darwinek pentsatzen zuen gaur egungo oilarrak Asiako hego-ekialdeko oihanetako espezie tropikal baten ondorengoak zirela, Gallus gallus oilar gorri basatiarenak. Antza handia daukate eta hibridatu ere egiten dira. Espezie horrek bost azpiespezie basati dauzka, Indonesiako oihanetatik […]\nastrofisika biologia biomedikuntza genetika osasuna\nJuanma Gallego Tinpanoekin ez baizik hanketan dituzten errezeptore bereziei esker hautematen dute mundua armiarmek, lurreko bibrazioak jasota. Ogro aurpegiko armiarmaren kasuan, egiaztatu dute aire bidez ere jasotzen dituztela bibrazioak. Gorbeia inguruetako bidezidor estu batera iritsita, eskuetan adaxka bat gora eta […]\nHainbat esaera zahar ditugu kukuarekin lotuta, agian ezagunena denak dio, apirileko lehen egunetan kukuaren kantua lehen aldiz entzutean poltsikoan dirua badaukagu, urte oparoa izango dela. Ez dakit norbaitek Onon kukuaren kantua entzun ote duen, baina, zientzialariak txundituta utzi dituen migrazioa […]\nJuanma Gallego Fauna sorta zabala biltzen da hirietan, askotan horren jakitun ez garen arren. 2020ko udaberriko konfinamenduan gaia hedabideetara eta sareetara igaro da, baina presentzia hori aspaldikoa dela gogoratu du Juan Ignacio Perez Iglesias biologoak. Gora eta behera dabil gaur […]\nJuanma Gallego Modu batean edo bestean, animalia espezie asko ondo moldatu behar dira zenbakiekin, bizirik irauteko beharrezkoak diren hainbat jardunetan. Harreman hori aztertzea zaila den arren, behin argitzen dela, jokaera ikusgarriak azalarazten dira. 2007ko irailean hil zenean, 31 urte zituela […]


Kalexka elkartea gizarte heziketa zerbitzuaz arduratuko da - Bergara - Goiena.eus\nKalexka elkartea gizarte heziketa zerbitzuaz arduratuko da\nMirian Biteri 2008-11-10 18:46\nBergarako Udalak Kalexka elkarteari eman dio Ingurune Irekiko Gizarte Heziketa Zerbitzuaren ardura. Hamabi eta hamazortzi urte bitarteko nerabeei zuzenduta dago programa hori.\nUdalak badaki herriko adin horretako gazteen gehiengoak kalean denbora asko igarotzen duela eta gazte askok kalea bihurtzen dutela bere arazoen babesleku eta ihesbide. Horrela, kalea gazteen gizarteratze prozesuan eragile nagusi bat bihurturik, esparru hau prebentzio eta heziketa gune bezala erabiltzeko aukera moduan azaltzen da.\nZerbitzuaren helburuen artean hauek aurkitzen dira: ume, gazte zein nerabeek bizi izan ditzaketen arrisku faktore eta egoeren detekzioa; hala nola, eskolan egokitu ezina, eskola porrota eta eskola goizegi uztea, gizarteratzeko prozesu ez-egokiak izatea eta drogen kontsumo goiztiarrak, besteak beste.\nHorretarako kale hezitzaileak daude lanean; beraiek dira gazte eta nerabeekin harremanak egin, eta erreferentzia eredu bat finkatuz beraiekin lan egiteko profesional egokienak. Kale hezitzaileek Gizarte Zerbitzuekin etengabeko elkarlana dute, baita bestelako erakundeekin ere.\nBergaraz gain, bailarako beste hainbat herrietan ere esandako zerbitzua eskaintzen dute. Oñatin eta Arrasaten dagoeneko badaukate zerbitzua eta Aretxabaletan diagnosia egiten dihardute orain.


Javier Ortiz, Bernardo Atxaga eta Montxo Armendariz — Eibar.ORG | Eibarko peoria\nHemen zaude: Hasiera / Blogak / Harrikadak / Javier Ortiz, Bernardo Atxaga eta Montxo Armendariz\nJavier Ortiz, Bernardo Atxaga eta Montxo Armendariz\nMikel Iturria 2005/08/31 19:42\nGaur Javier Ortizen eguneko apuntea irakurri dut eta asko gustatu zait (kabroia forman dago) oporren ondorengo sindromearen definizioak: tiempo que tarda una persona medianamente lúcida en resignarse a su destino mediocre y dejarse vencer por los efectos anestésicos de la rutina.\nHarrigarria da gizonak duen jarioa: 2000ko uztailaren bukaeran webgunea abiatu zuenetik, egunero idazten du apunteren bat.\nNik ezin dut. Ez dut gauza asko kontatzeko eta, garai honetan, inoiz baino formaz kanpo nago.\nGorputzari nahi duena egiten utzi behar ez zaionez, hasi beharko dut zeozer idazten eta Atxagari buruz egitea erabaki dut.\nAtxaga egunak izan ziren abuztuaren 23 eta 24 EHU-UPVk antolatzen dituen Udako Ikastaroetan. Iaz ere egon zen Miramar jauregian eta gero Irunen eskaini zuen hitzaldia arratsalde euritsu batean. Egun hartan Mariasun Landa izan zen aurkezle lanetan aritu zena.\nAurten, abuztuaren 23an, Kutxak Andia kalean duen areto betean irakurketa publikoa egin zuen Bernardok. Gazteleraz, batez ere, aritu zen eta aurkezlea Harkaitz Cano izan zen.\nTxorakeri bat da, baina grazia egin zidan harrapatu egin nuela Atxaga. Bere hitzaldian kontatu zuen Uruguayko ez dakit zein tokitan turista gisa paseatzen ari zela eta kalean edadetu batek gelditu zuela. Hasi zen gizona galdezka ea nongoa zen eta euskalduna zela entzundakoan, haren amona euskalduna zela eta honek ume garaian abesten zion Iparraldeko lo-kanta abestu zion aitonak. Iparraldeko kanta ezaguna da, baina nik ez dut izenburua gogoan.\nGrazia egin zidan, zeren anekdota hori iaz kontatu zuen Atxagak Irunen. Hala ere, joan den astean ez zen horretaz akordatzen, eta uste zuen lehenengo aldiz kontatzen zuela jendaurrean Euskal Herrian.\nGaldera-erantzunen txandan, Enkarni Genuak galdetu zion laster estreinatu behar den Obaba filmeari buruz. Uste dut asteasuarra pozik dagoela Armendarizek egin duen filmearekin. Hori da behintzat publikoki esaten duena.\nNi, behintzat, hasi naiz 1991 urtean EGA ateratzeko ikastaroan oso gustura irakurri nuen liburua berrirakurtzen. Camilo Lizardi erretorea, Albania, maistra, muskerra...\nEa nola azaltzen duen nafar zuzendariak liburu hori pantailan. Donostiako Zinemaldiaren sail ofizialean estreinatuko da filmea eta ez da oso aztia izan behar irabazteko hautagai nagusia dela jakiteko.\nHona hemen apustua: baietz irabazi Obabak Urrezko Maskorra?\nJavier Ortiz-en esaldia hemen irakurri eta Udako ikastaro baterako idatzi dudan En el 2030..., y ¿trabajando? saiakeran erabili dut. Justu idatzia bidali aurretik ikusi nuen, gustatu zitzaidan eta erabiltzea erabaki nuen. Idatziaren amaieran dago, mila esker.\nEz dakit ba Obabak Urrezko Maskorra irabaziko duen, baina sariren bat fijo... Zinemaldiak tratu ona eskaini izan dio beti Armendarizi, batez ere Las cartas de Alou saritu zutenean... Urte hartan Cohen anaien Muerte entre las flores filmari ez zion epaimahaiak arreta gehiegi eskaini. Uste dut moskeo ona hartu zutela Cohendarrek... Ez dira berriro etorri... Snif!\nAh, eta zuk jarritako Armendarizen loturan ez da (nire ustez) bere pelikularik onena azaltzen: Secretos del corazon. Zein ona den pelikula hori!\nOndarretako hondartzan egon naiz eguerdian. Kanpoan bazkaldu eta orain erantzunen bat idatzi nahi nuen, baina alpertuta nago.\nEz dakit oporren ondorena den edo beroa. Auskalo.\nDena den, eskerrik asko mezuengatik.\nIgarle lanetan, 0 patatero. Ez dut asmatu. Ez diote sari mixerable bat eman Obaba pelikulari.\nCohen anaiak niri ere izugarriak iruditzen zaizkit, batez ere "The big Lebowsky". Asko gustatuko litzaidake baten batek The Dude-ren antza dudala esatea. "Arizona baby", "Fargo", "The Ladykillers"... jenialak. Nire ustez, "Muerte entre las flores" ahulena. Umorea falta zitzaion edo nik ez nuen atzematen jakin edo bikoizketan galdu zuen.\nAtxagaren beste hitzaldietan izan nintzen ni, Iturri. Euskaraz esan zituen, bi egunetan.\nLehenbizikoan kontatu zigun Obabakoak-eko Gautier-en aipamena kontraplajio bat dela. Atxaga eulitu egin zuen Gautier-en aipamen batek: Tolosako azokan zebiltzanek "un aspecto singular y salvaje" omen zeukaten.\nAsmatutako Madame bati Gautier-ek idatziriko gutun bat asmatu zuen mendeku ttiki gisa Atxagak, godalet dantza deskribatzen duena, "Azken hitzaren bila"n. Frantzian oraindik inor ez da ohartu, are gutxiago beste inon.\nBiharamunean, distantziak ematen duen askatasuna aipatu zuen. Bilboko bere lagun baten alabak ipuin bat erakutsi zion: hamairugarren mendeko Bilboren gainetik helikoptero bat zebilen. Orduan Atxagak seinalatu zion, editore espainolen hizkera erabiliz, bazela han "algo que chirría". Neskak berehala zuzendu zuen ipuina: hamairugarren mendeko Londresen gainetik zebilen helikopteroa. Atxagak berriro...\nBehin betiko bertsioa ekarri zion orduan neskak: hamairugarren mendean helikopteroa... Tokio gainetik zebilen.\nAskoz ere onargarriagoa.\nBoris Vianek ere AEBetan kokatu behar izan zituen bere nobela poliziako eta beltzak. Gainera, Vernon Sullivan ezizenaz argitaratu zituen, Europan kokatuta eta frantses batek idatzita ez zutelako batere sinesgarritasunik izango.\nHorrek oroitarazi zidan Edgar Allan Poek, Boston-en jaioa, genero poliziakoa abiarazi zuten "Mary Roget-en misterioa", "Morgue kaleko hilketa" eta "Gutun ebatsia" Europan kokatu zituela, Parisen.\nBestalde, Europan Aita Sainduek tiara izeneko txapelaz estali izan dute burua XIV. mendeaz geroztik, harik eta Pablo VIak, bigarren kontzilioa amaitzear zela, burutik erantzi eta txiroentzako opari gisa eman zuen arte. Juan Pablo biek soiltasun hori ohitura bihurtu dute, erdi lege. Kontua da amerikano batzuek erosi zutela Pablo VIaren tiara. Gaur egun, beraz, tiara bizi bakarra AEBen dago, erakusketa batean, ikuskizun huts bilakatua. Katastrofeak gorabehera, indarra, inperioa eta estilo nagusia AEBra joan dira, Vernon Sullivanekin batera, luzarorako. Atxagaren lagunaren alabak idatzi izan balu New Orleansen gainetik zebilela hamairugarren mendean helikopteroa... gaur tiroka hartu dute erreskate lanetan laguntzera zihoanean, hau desastrea!\nneu be izan nintzen, Zapiain (Markos ez sagardoa) bezala, Atxagaren berbaldietan eta filmari buruzko informazioa irailaren 11ko Zazpikan izango da, gustoa duenarentzat.


dabilen elea saria 2009 - Euskal Editoreen Elkartea\nEuskal Liburuaren Gaua, azaroaren 25ean, 20:00etan, Victoria Eugeniako Club Aretoan ospatuko da. Antolatzaileak euskal liburugintzaren sektoreko elkarteak dira, Euskal Editoreen Elkartea, Euskal Idazleen Elkartea, Euskal Itzultzaile, Zuzentzaile eta Interpreteen Elkartea eta Galtzagorri Elkartea, hain zuzen ere.\nGaurko aurkezpenean, Fito Rodriguezek (EIEko presidenteak), Jorge Gimenezek (EEEko presidenteak), Bakartxo Arrizabalagak (EIZIEko presidenteak) eta Asun Agirianok (Galtzagorriko presidenteak) hartu dute hitza, Arantza Urkia, Udal Liburutegiko zuzendariarekin batera. Denis Itsasoren izenean mintzatu da Urkia, eta, donostiar guztiak, eta euskal gizarte osoa gonbidatu du ospakizun honetara, batez ere, euskal liburugintzaren inguruko jendea.\nRodriguezek aipatu duenez, Euskal Editoreen Elkartea izan zen Euskal Liburuaren Gaua ospatzeko ideia izan zuena, eta azkar egin zituen bidelagun EIE, EIZIE eta Galtzagorri, eta “etorkizunean, festa honen inguruan euskal liburugintzako sektore guztiak biltzea espero dugu, horrela lortuko baitugu euskal liburugintza bera omentzea” gaineratu du. Gimenezek ospakizunaren balio erantsia horretan datzala aipatu du, “euskal liburugintzako elkarte guztiak, agente guztiak biltzean”. Eta, ospakizunaren jasotzailea nor den gaineratu du: “Sektore honetan lan egiten duten guztiak, eta, oro har, euskal gizarte osoa. Euskal kulturaren euskarri irmo bat da euskal liburugintza, eta horri errepara diezaion dei egiten diogu gizarteari. Liburugintzaren benetako irudia erakutsi nahi dugu, sektore dinamikoa dela eta proiektuz beterik bizi den sektorea dela geurea”. Euskal literaturaren kalitatea ere ospatu beharrekoa dela aipatu du Rodriguezek, “merkatu baten pean ibili behar ezak abantaila dakar azkenean, kalitatezko literatura”.\nErrebindikazioak ere badu tartea Euskal Liburuaren Gauan, eta horiek ere aipatu dira gaurko aurkezpenean. Arrizabalagak itzultzaileek beren lekua aldarrikatu nahi dutela aipatu du, “euskal literatura munduratzeko gure beharra baitu liburugintzak, eta alderantziz, atzerriko literatura gureratzeko ere bai” esan du. Agirianok, berriz, irakurzaletasuna sustatzeko zereginean gurasoek, irakasleek eta liburuzainek duten garrantzia azpimarratu du, eta guztiak gonbidatu ditu asteazkeneko ospakizunera. Gimenezen errebindikazioa sektoreko eragileei egin die, “geure buruari, alegia. Geu gara aldarrikatzaile eta jasotzaile, azken finean. Insituzioen laguntzarekin, geuk jarraitu behar dugu tinko lanean”. EIEko presidenteak Etxepare Euskal Institutuaren sortzea zein momentutan ote dagoen galdetu du “Institutu hau katalanen Ramon Llull Institutuaren parekoa izan baitaiteke, euskal literatura mundura dezakeen Institutua, alegia”.\nEuskal Liburuaren Gauan dabilen elea saria emango da, euskal liburugintzaren alorrean ibilbide jakin bati egiten zaion errekonozimendu gisa. Aurtengoan, Joan Mari Torrealdaik jasoko du saria, Antton Olariaga iazko saridunaren eskutik.\nTorrealdai, 1942an Foruan sortua, idazle, ikertzaile eta editorea ere bada. 1969an lehen Idazleen Elkartearen sorreran idazkari lanak egin zituen. Euskara literarioa aitzineratu zuten Anaitasuna eta Jakin aldizkarietako zuzendari izan zen. Euskal idazleak gaur saiakera eta Euskal kultura gaur ikerketa soziologikoa argitaratzeaz gain, euskarak mendeetan zehar jasandako erasoak bildu zituen 1997an El libro negro del euskera-n. Soziologiako tesian ere bide beretik jarraitu zuen, eta frankoren garaiko zentsuraren inguruan ikertu. PEN Klubek behin baino gehiagotan aipatu du Torrealdaik zentsuraren aurka egindako lan hori. Euskaldunon Egunkariako Administrazio Kontseiluko lehendakari izateagatik auziperatua dago.


Inaxio Uriaren hilketagatik epaituko dituzte Iurgi Garitagoitia eta Ugaitz Errazkin - Azpeitia - uztarria.eus\nInaxio Uriaren hilketagatik epaituko dituzte Iurgi Garitagoitia eta Ugaitz Errazkin\nMailo Oiarzabal 2021-02-21 15:31\nInaxio Uriaren oroitarria Loiolan, ETAk tiroz hil zuen tokian. (Mailo Oiarzabal)\n49na urteko espetxe zigorra eskatu du haientzat fiskaltzak, EFE albiste agentziak jakinazi duenez. Epaiketa bihar izango da, Espainiako Auzitegi Nazionalean. 2008ko abenduaren 3an hil zuen ETAk enpresari azpeitiarra, eta hilketa hartan parte hartzea egotzita espetxe zigorra betetzen ari dira dagoeneko Manex Castro, Beñat Aginagalde eta Joanes Larretxea.\nInaxio Uriaren hilketan parte hartzea egotzita beste bi lagun epaituko dituzte bihar Espainiako Auzitegi Nazionalean: Iurgi Garitagoitia eta Ugaitz Errazkin. Espainiako EFE albiste agentziak jakinarazi duenez, fiskaltzak 49 urte eta bi hilabeteko espetxe zigorra eskatu du Garitagoitiarentzat eta Errazkinentzat "legez kanpoko atxilotzea, ibilgailua lapurtzea, hilketa terrorista eta kalteak" leporatuta.\nFiskaltzaren arabera, Garitagoitia eta Errazkin ETAren Ezuste taldeko kideak ziren, eta talde horretako beste hiru kideak ziren Manex Castro, Beñat Aginagalde eta Joanes Larretxea. Azken hiru horiek espetxe zigorra betetzen ari dira dagoeneko Uriaren hilketagatik. Castro 2013an epaitu zuten Auzitegi Nazionalean, eta 44 urteko kartzela zigorra ezarri zioten; haren abokatuek sententziaren kontrako errekurtsoa aurkeztu zuten, baina Espainiako Auzitegi Gorenak epaia berretsi zuen 2014an. Aginagalde eta Larretxea, berriz, 2017an epaitu zituzten, eta haiei ere 44na urteko espetxe zigorra eman zieten.\n2008ko abenduaren 3an hil zuen ETAk Inaxio Uria, Loiolan, tiroz. Altuna y Uria Azpeitiko enpresako arduradunetakoa zen eta 71 urte zituen.


DBH 2. MAILAKO IKASLEAK BERTIZEN - AITA LARRAMENDI IKASTOLA\nDBH 2. MAILAKO IKASLEAK BERTIZEN\nPosted on 2017-05-29 2017-05-29 by Komunikazioa Ikastola\nNarbarteko aterpetxean pasa dituzte asteko lehen bi egunak DBH 2. mailako ikasleak. Eguraldi zoragarria izan dute eta, naturan egotearen ondorioz baten batek alergia agerraldiren bat eduki duen arren, izugarri gozatu dute elkarrekin.\nAstelehen goizean abiatu ziren Narbartera. Aterpetxean maletak utzi eta inguruan zegoen parke batera joan ziren bazkaltzera. Arratsaldean, aldiz, neoprenoak esfortzu handiz jantzi eta arroila jaistera joan ziren Elizondotik hurbil. Plan ezin hobeagoa egiten zituen 30 graduetarako! Ederki ibili ziren rapel egiten; askok zazpi metroko altuera batetik ere salto egin zuten uretara behin baino gehiagotan. Gauean, monitoreek jarri zieten diskotekan dantzan aritu ziren batzuk, besteak futbolean. Azkenean, ohera joateko garaia iritsi eta, isiltasuna lortu zenean, lo seko geratu ziren berehala gehienak.\nAsteartean, goiz jo zuen dianak, 8ak aldera. Gosaldu eta Bertiz Abentura Park-era joan ziren oinez. Bertan, “arbolismoa” deritzona praktikatu zuten. Hau zuhaitzetan ipinitako plataformetara igo eta, oztopo ezberdinak gaindituz, batetik bestera pasatzea helburu duen jarduera da. Bi orduz egon ziren haien kabuz gora eta behera gelditu gabe. Bazkalostean, autobusera igo eta Andoaingo bidea hartu zuten pena handiz. Ez zegoen galdetu beharrik jakiteko gehienak bigarren gau bat ere bertan pasatzeko prest zeudela!\nArgazkiak ikusteko, KLIK HEMEN\n← HAUR HEZKUNTZAKO 2-3-4 URTEOAK EGUN-PASA\nHAUTAPROBAK, ATE-JOKA →


EZ-ETIK BAI-RA, BADAGO ETA BIDE ETA ALDE MAKALA!! – Guraso.eus\n2016-01-12\tNerea Agirre\tIruzkinik ez\nArratsalde batez, kalean erosketak egiten nenbilen bitartean nire behaketa gaitasuna aktibatu nuen eta kaletik ikusi nituen guraso eta seme-alabei beha egon nintzen, disimuluz batzuetan eta askotan ahalegin berezirik egin gabe, albotik pasatzean nik eta behatzaile ez ziren besteek entzuteko moduko mezuak entzun bainituen. Batzuk besteak baino ozenago:\nJaitsi hortik erori egingo zara!\nJan bokata azkar!\nEz gelditu hor, berandu iritsiko gara eta!\nEz ukitu hori!\nEz jo zure arreba txikia, nik zuri berdina egitea nahi duzu?\nEz joan hortik putzuak daude eta hankak bustitzen baldin badituzu ikusiko duzu, gero gaixotu egingo zara!\nEz ukitu jostailua, dendako emakumea haserretu egingo da eta!\nEz sartu horra gizona aterako da eta!\nIkusiko duzu Olentzero enteratzen bada. Goitik begira dago!\nZu moduko ume gaiztoak lagun gabe gelditzen dira, inork ez du nahi izango zurekin jolas egitea horrela portatzen baldin bazara!\nModu kontzientean edo askotan inkontzientean esaten ditugun esaldiak dira. badakigu haurrarentzat putzuan jolastea zirraragarria dela, jostailuak arreta deitzen diola, askaria elikadura eta osasunaz lotutako arrazoiengatik ematen diogula…. Baina, baina, baina… batzuetan ideia eta printzipiook lanbrotu egiten zaizkigu. Zergatik ote? Benetan prisaka goazelako, ez dugulako gure alaba edo semea hankak bustitzerik nahi ez daukagulako aldatzeko oinetakorik eta oraindik ez goazelako etxera, beste errekadu bat egin behar dugu eta ez zaigu ondo etortzen jostailu denda berriko ikus-leihoanedo denda barruan gelditzea. Edo beste barik, ez dakigulako beste zer esan haurra mugitzeko edo ez mugitzeko, edo egin duena berriz ez egiteko, edo aurrera oinez jarraitzeko. Edo guk geuk ere mezu pila guzti hori barneratuak ditugulako.\nElementu askok, goian aipatu ditugun guztiek dute gure jokabideengan eragina: alderdi emozionalek, kognitiboak, sozialak, etikoak, jarrerazkoak. Eta elementu guzti horiek batzuetan modu inkontzientean aktibatzen ditugu testuinguru eta egoera espezifikoen aurrean. Arriskutsuena hau ohiko egoeretan, egunerokoan, hamaika aldiz errepikatzen direnean gertatzea da, horrek hartzen duen indarra eta presentziagatik gure sema-alabekiko elkarrekintza eta harremanean, eta horrela, heziketa prozesuan. Zenbatu ez-etik, egin ezin denetik, komeni ez zaionetik, agindutik, mehatxutik, gure interes eta erritmoetatik.. …egunean zehar formulatzen ditugun esaldi guztiak!!\nEgoeraren batekin konforme gelditu ez bagara, egoera bera idatziz jaso dezakegu. Batzuetan, ordu edo egun batzuk pasa direnean ere, ez dakigu momentuan hartutako erabakiak zeren arabera izan ziren, zer gertatu zen gauzak modu batean edo bestean egiteko. Egoera idatzi.\nIdazteko tarterik sarritan hartzen ez dugun arren, egunerokoaz lotutako egoera edo ohiko pasarteak idazteak, ikusi, pentsatu, sentitu duguna zehatz adierazi eta argitzera eramaten gaitu. Idatzitakoa paperean egotean, testura bueltatu gaitezke, eta horrek gure pentsamendua egokitzeko aukera ematen digu; ariketa edo ekintza jorrek, ideien arteko lotura egiten, interpretazioak bilatzen edo inplizitu dagoena ateratzen lagunduko digu. Idazteak gure pentsamendua aktibatzen du, beraz interesgarria litzateke bakarka edo beste pertsona batekin edo batzuekin ariketa egitea. Interesgarriena inplikatuta gauden egoeretatik distantzia apur bat hartzea da, barneratuta dugunaren erreprodukzioa gaindituz, arrazoituak diren erabakiak hartu ahal izateko.\nDenbora bat pasatu arren, idatzita edukitzeak egoera aztertzeko datu objektiboak izatea ahalbideratzen digu; ze gertatu zen, noiz, non, zer esan nuen nik, zer erantzun zuen alabak, ze ondorio izan zituen egoerak. Egoera aztertu ostean balorazio bat egin dezakegu eta hobetu nahi dugunaren inguruko hautu kontzientea egin dezakegu, hurrengoan hobetzen saiatzeko.\nZein mezu mota helarazten ditugun beha dezakegu denbora tarte batez\nOndoren, hipotesietatik abiatuz edo galderak planteatuz aztertu:\nZein nolako erantzuna jasotzen dut seme alaben aldetik mota bateko mezu konkretuak ematen ditudanean?\nNik jarrera mota bat agertzen dudanean nolako erantzun motak jaso ohi ditut?\nEgunaren antolaketak zein eragin du nire jokabidean eta alaba eta semeen erantzunean?\nJoan adi-adi zuloetara. Erori behar zarela ikusten baduzu hemen heldu zaitezke.\nOrain askaltzeko ordua da eta laurok hemen eseriko gara. Fruta, ogia eta jogurtak ditugu denon artean jateko.\nGaldetu dendariari ea jostailua ukitu dezakezun.\nZapata eta galtzerdiak aldatu behar ditugu ahalik eta azkarren, oinak bustita geldituz gero gaixotzeko arriskua baitago.\nMezu hauen atzean ez al daude transmititu nahi ditugun ideia, balore, printzipio bertsuak? Badakit ez-etikbai-ra alde makala dagoela, baina bide hori egin nahi baldin badugu zera gogoratu beharko genuke, egiten ez dakiguna egitea, posible dela, ekinez, ibilian.\nAmaitzeko zera gehitu nahiko nuke:\nJarrai ezazue orain arte bezala zuen alaba eta semeekiko heziketari buruzko kezkarekin (horren atzetik txiki eta gazteenen, eta zuen ongizatea baituzue ardatz eta xede gisa)\nAhal duzuen guztia eta ahal duzuen bezain ondo egiten duzue; beraz, zorionak! Zuek ere alde ezberdinetatik hutsuneak, hobetu behar duzuena, moda edo korronte batek esaten duena, besteak esaten duena jarraitu behar duzuenean, garrantzitsua iruditzen zait, zuek irizpide edo kriteriodun pertsona helduak zaretela eta bidea zuek egin behar duzuela sentitu eta nahi duzuen eran egitera animatzea! Ahal denetan kontzienteki erabakiak hartuz eta ezin denetan aurrera begiratuz, barne patxadatik. Uste dut behaketa egin nuen egunean nire herriko kaleetan aurkitu nituen gurasoak nahi baino gutxiago agertzen zaretela eredu on gisa, guraso bikain moduan, ikastaroetako primerako ikasle gisa, praktika onez meriendaren poltsa beteta duzuen kolektibo gisa… beraz, jarraitu ikasten baina jarraitu ondo egiten duzuen guzti horretaz gozatzen, partekatzen eta azaleratzen. Bai, zuetariko edozeinez ari naiz. Ez dago guraso on eta txarragorik. Gurasoak guraso zarete! Eta gurasotasuna, hitzak dioen bezala, guraso izateko gaitasuna da, eraikuntza soziala, elementu ugariz osatutakoa, bizia, dinamikoa, aldagarria.\nIntentzioak, desioak, sinesmenak, ikuspegiak, egiteko erak, izandako sentimenduak eta sortutako zailtasunak gertukoenekin esplizitatzen, partekatzen eta altuan elkarrekin pentsatzen jarraitu.\nGaitasuna izan baduzue, baina prozesu honetan, ikasteko prozesu guztietan bezala, ikasten jarraitzeko gaitasunaz gain, zuen interesak, motibazioak, eskuragarri duzuen informazioak, egunerokoaren antolaketak, zehazten dituzuen zeregin eta erronken izaerak… ere besteak beste eragina izango du zuen prozesuan; beraz, alderdi hauetan arreta jartzea ere lagungarri izan daiteke zuen gaitasun eta intentzio positiboetatik abiatuz ikasten jarraitzeko.\nAspaldi irakurria nuen ama honen pasartea ere etorri zait gogora artikulua idatzi bitartean. Askok irakurrita izango duzuen arren, hemen uzten dut begirada bat bota izan nahiz gero. Niri, guraso izan gabe, irakasle gisa, lagun, alaba, ahizpa, bikotekide… gisa ere hausnarketarako tartea eskaini zidan eta\nNerearekin hitz egin genuen artikulua oinarri hartuta\nIruzkinik ez "EZ-ETIK BAI-RA, BADAGO ETA BIDE ETA ALDE MAKALA!!"


Bost joera digitalek Europa astintzen | Martech Zone\nOsteguna, maiatza 23, 2013 Douglas Karr\nBig data, kanal anitzekoak, mugikorrak eta sare sozialak linean erosteko jokabideetan eragina dute. Infografia hau Europara bideratuta dagoen bitartean gainerako munduak ez dira oso desberdinak. Datu handiak merkataritza elektronikoko hornitzaileei erosketa portaera aurreikusten laguntzen die eta produktuen eskaintza kanal guztietan aurkezten laguntzen dute, bihurketa tasak handituz eta kontsumitzaileak saltzen.\nMcKinsey iConsumer inkestaren fokuak 5 merkataritza elektronikoan, mugikorrean, kanal anitzekoan, sare sozialetan eta big datan kontsumitzeko funtsezko XNUMX joera.\nZati zaila, noski, ez da konpainiek big data nola erabiltzen duten eta nola merkaturatzen duten kanal desberdinetan, marketin kanal bakoitzak erosketa orokorrean duen eragina kalkulatzen du. Enpresa handiek iragarpena erabiltzen dute analytics datu bolumenak biltzen dituztenak eta kanal bateko jardueraren hazkundeak edo beherakadek espektro osoan zer izango duten ulertzeko aukera ematen dutenak. Enpresa txikiagoei oraindik lehen ukipen eta azken ukipen mekanismoak geratzen zaizkie, agian kontsumitzaileen portaera konplexuak orain hartzen ari diren bideen ikuspegi eta zehaztasuna ematen ez dutenak.\nTags: big datuakkontsumo digitalaeuropeMcKinseyMcKinsey & Companymerkataritza mugikorrakanal anitzekokanal anitzeko marketinamerkataritza soziala\n2 eka. 2013, 8:38\nInforgrafikoa oso polita da, guztiz ados nago lineako erosketa sisteman gehiago inbertituz eta webguneetan, bezeroetan eta salmentetan datu gehiago sartuz gero nabarmen handituko litzatekeela


Enaut Agirrebengoa | Berria.eus\nProfila Enaut Agirrebengoa\nErrepidean «urte gogorrak» igaro ondotik, datorren urtean mendiko bizikletan ariko da Lierni Lekuona. Orain buru-belarri dabil ziklo-krosean. Bestalde, uste du Bizkaia-Durangoren eta Muriasen artekoan «bi aldeek» egin dituztela hutsegiteak.\nEuritakoa ahaztu zaio\nOsasunari bolada ona eten zaio Riazorren, Deportivoren kontra galduta. Euriak eta zelaiaren egoera txarrak baldintzatu dute lehia\nLeganesen galdu, eta lider jartzeko aukera galdu du Alavesek. Atsedenaldia iristear zela gola jaso ostean, jorik gabe aritu da erasoan Gasteizko taldea\nOsasunak laugarren partida irabazi nahi du jarraian gaur, Coruñan\n«Azkar pasatu da azken urtea, baina gozatu dut»\nDatorren ostiralean urtebete izango da Martin Agirregabiriak Alavesen lehen taldean debuta egin zuela. «Pozik» dago eginiko bidearekin, baina gehiagoren «gose» da.\nAlavesek lehen postuan jarri nahi du berriro, gaur Leganesen irabazita\nEz dute erreleborik\nEuskal Herriko ziklo-krosa lokatzetan katigatuta dakusate Aitor Hernandezek eta Olatz Odriozolak. Jaitsi egin ei da ziklista kopurua, eta, hartara, kalitatea ere bai. Uste dute «zulo handia» dagoela harrobian; nagusiki, «aurreiritziek» sortua.\nOsasuna\t2-0 Tenerife\nTxirrina jo du goiko solairuan\nEtxeko boladari segida eman, eta hirugarren garaipena kateatu du Osasunak Teneriferen aurka, Villarren eta Oierren golei esker


Intzidentzia tasa 233ra jaitsita, eremu horira igaro da Azkoitia - Azkoitia - Maxixatzen.eus\nIntzidentzia tasa 233ra jaitsita, eremu horira igaro da Azkoitia\nMaria Maya Manterola 2021-01-04 14:03\nAzkoitian, sei positibo zenbatu dituzte azken lau egunetan. Azken datu horien eraginez, behera egin du intzidentzia tasak; 233,66koa da orain. Duela lau egun, 367koa zen intzidentzia tasa, eta, horrenbestez, eremu laranjatik horira igaro da herria.\nAbenduaren 30etik ez du Osasun Sailak herriz herriko datuen inguruko xehetasunik eman, eta gaur kaleratu du datu horiek argitara emateko txostena. Azkoitian, hiru kasu zenbatu zituzten abenduaren 31n, eta bana zenbatu dute azken hiru egunetan. Azken datu horien eraginez, behera egin du intzidentzia tasak; 233,66koa da orain. Duela lau egun, 367koa zen intzidentzia tasa, eta, horrenbestez, eremu laranjatik horira igaro da herria.\nAzpeitian ere hobera egin dute datuek: hamabi positibo zenbatu dituzte azken lau egunetan –sei abenduaren 31n, bat urtarrilaren 1ean, bi urtarrilaren 2an eta hiru urtarrilaren 3an–. Azken egunetako datuak kontuan izanda, intzidentzia tasa 407,36koa da gaur-gaurkoz, eta, beraz, 500eko langatik jaitsita, ostalaritza guneak zabaldu ahal izango dituzte bihar.\nAtzoko datuei erreparatuz, guztira hemezortzi kasu positibo zenbatu dituzte Urola Kostako herrietan, duela bost egun baino hamahiru gutxiago. Beraz, oro har, behera egin du herrietako positibo kopuruak.\nAizarnazabalen dute intzidentzia tasarik altuena. Herri horretan, zertxobait jaitsi dira kasuak, baina oso altua izaten jarraitzen du intzidentzia tasak: 4.681,40koa da tasa, hain zuzen ere. Horrenbestez, udalaren erabakiz, itxita jarraituko dute eraikin publikoek, zerbitzuek eta ostalaritza establezimenduek.\nZarautzen, beherakada apala izan da; lau kasu zenbatu dituzte azken orduetan, eta sei ziren duela bost egun. Igoera arina izan da, bestetik, Zumaiako kasu kopuruan. Kasu bakarra zenbatu zuten abenduaren 31n herri horretan, eta bost zenbatu dituzte azken orduetan.\nBeste muturrean daude Getaria, Errezil, Beizama eta Zestoa: kasu positibo bakar bat ere ez dute zenbatu herri horietan azken orduetan. Hala eta guztiz ere, intzidentzia tasa altua du Errezilek –966,18–. Kasu bana izan da, bestalde, Orion eta Aian.\nHego Euskal Herrian, kasuek gora\nDatuek oro har hobera egin dute Araban, Bizkaian eta Gipuzkoan; ez, ordea, Nafarroan. Atzo 66 kasu positibo atzeman zituzten han, eta 88 zenbatu dituzte gaur –egun bakar batean % 6,8tik % 10,6ra igo da positibotasun tasa–. Guztira, 129 pertsona daude ospitaleratuta Nafarroan; horietatik 21 ZIUetan.\nGainontzeko lurraldeetan behera egin du kopuruak: Araban 39, Bizkaian 188 eta Gipuzkoan 132 positibo zenbatu dituzte. Hiru lurralde horietan gora egin du ospitaleratutako pertsonen kopuruak: hain zuzen ere, 257 ziren duela bost egun, eta 275 ziren atzo. Horietatik 78 daude ZIUetan.


Jokoak gehien bisitatzen of Trial doan\nJokoak gehien bisitatzen of Trial\nDenbora laburrenean ahalik eta oztopo guztien gainetik lortuko oso cool disko trial bike bat eta izan. Erori baduzu eta denbora ez da hutsetik abiatzen berriro hasteko duzu, mantendu martxan.\nZure trebetasun guztiak zikinkeria bizikleta bat zaldiz erakusten ditu. Oztopo guztiak modu aurkitu eta oreka mantentzeko eta ez oso urrun iritsi gainditzen.\nThe Man Green, Hulk, auto berri bat du, eta disko oztopo guztiak gaindituz laguntzeko eta energia latak biltzeko aukera izango duzu.\nBat egin Ben10 eta bere zikinkeria bike gidatzeko zion gainazal zertxobait ezegonkor bat laguntzeko. Ez erori eta zure bidea aurkituko duzu energia guztia biltzeko.\nZure trial bike kontrolak hartu eta saiatu unharmed oztopo guztiak gainditzeko eta uneoro oreka mantenduz ondoren ihes egiteko. Besterik ez bada lortu akabera duzu erortzen hurrengo mailara eraman dituzu gabe.\nAgertoki berriaren bigarren zatia. Helmugan osorik karga egiteko aukera izango duzu. Kontuz bidean aurkituko dituzu oztopo da.\nEz dago Bidalketa 2\nErdi Aroko gizon batek bizikleta bat lortu du, eta horrek emakumearen stunts ikusgarria egiten laguntzeko, eta helmugara iritsi erori gabe behar duzu. Bildu txanpon puntu gehiago lortu ahal izateko.\nErdi Aroko biker\nSanta Claus opari guztiak Gabonetan banatu bildu ditu, eta zutik trial Bizikleta gainean egin behar den erabaki. Laguntza oreka mantentzeko zion eta zure helburua lortu.\nZure zikinkeria bike hop eta gidatzeko benetako txapeldun bezala. Helburua oztopo guztiak gainditzeko eta bere oreka mantendu nahian iristeko.\nHemen saga Aurrerapena Mania batean zatikako beste kontu bat da. Erreal bat profesionala izan beharko duzu aldez mailak lortzen baduzu. Amazing trikimailuak puntuazio altuena lortu.\nAukeratu bi pertsonaia eta eskailerak zure tricycle parkean zehar bat, oztopoak saihestuz eta dortoka guztiak biltzeko, eta hala egiten du ahalik eta azkarren.\n8. Star racer


Euskadiko Orkestra Sinfonikoa eta 'Go!azen', elkarlanean | El Diario Vasco\nTelevisiónEuskadiko Orkestra Sinfonikoa eta 'Go!azen', elkarlanean\nFernando Velazquezek 'Go!azen' abestiaren bertsio sinfonikoa moldatu du eta orkestrako musikariek joko dute telesaileko lehen atalean\nViernes, 4 agosto 2017, 11:02\nEuskadiko Orkestra Sinfonikoa eta ETBko 'Go!azen' telesaileko lan-taldea elkarlanean dabiltza. Fernando Velazquez konpositoreak 'Go!azen' abestiaren bertsio sinfoniko eta luzeago bat egin du eta berau telesaileko denboraldi berriko lehen atalean entzun eta ikusi ahal izango dugu EOSeko kideen eskutik.\nEuskadiko Orkestra Sinfonikoko 50 musikarik baino gehiagok hartu dute parte sekuentzia horren grabaketan, orkestrak Miramonen duen egoitza inguruetan, ostegun honetan, abuztuak 3. 'Go!azen'eko protagonistek bertsio honetarako moldatua izan den letra berri bat abestu eta dantzatu dute.\nHasierako sekuentzia honek 'La La Land' musikal arrakastatsuari keinu egingo dio. Damien Chazellek zuzendutako filmean bezala, Basakabira bidean sortuko den auto pilaketa batean hasiko dira 'Go!azen'eko protagonistak abesten eta dantzatzen.\nAurreko bi denboraldietan bezala, 'Go!azen' abestiaz gain, euskal talde ezberdinen kanta ezagunak abestu eta dantzatuko dituzte: Negu Gorriak, Gatibu, Urtz, Xabi Solano, Hesian, Huntza, Berri Txarrak, The Uski´s, Enkore?\nHain justu, Xabi Hoo abeslaria buru duen taldearen 'Ozen oihukatu' abestiaren bertsio berrian, telesaileko protagonistek Kukai dantza taldearen laguntza izan dute. Joan den astean grabatu zuten sekuentzia hori Azpeitian Jon Mayak zuzentzen duen konpainiako kideekin.\nMusika eta dantza estilo ezberdinak, umorea eta maitasunarekin batera, izango dira ETBk eta Pausokak ekoiztutako telesailaren denboraldi berriko ardatzak. Hamahiru atal osatuko dituzte Basakabi udalekuko abenturekin, udazkenetik aurrera ikusgai izango ditugunak.\nAndre Maria Zuriaren jaien jarraipena, ETBn eta eitb.eus-en TVE homenajea a Ángel Nieto ante 1,5 millones de espectadores


Errua, lobby nuklearrarena — Eibar.ORG | Eibarko peoria\nHemen zaude: Hasiera / Blogak / Amatiño / Errua, lobby nuklearrarena\nErrua, lobby nuklearrarena\nAmatiño 2011/03/23 00:05\nEusko Jaurlaritzak 2002an burutu zuen Energia Eolikoaren Lurralde Egitasmoak 2010erako 624 MW indarrean jartzea zuen helburu. Epea amaitu baino urtebete geroago, haize-errotek eragindako indarra 153,5 MW besterik ez da, uste zenaren %25 baino ez. Baina, hori bai, hemen denok gara antinuklearrak, energia fosilen aurkakoak eta berriztagarrien aldekoak. Gora gu eta gutarrak.\nFukushimako erreaktoreen hondamenak energia nuklearrari buruzko ezbaia berpiztu du eta, bide batez, baita energia-eztabaida suspertu ere. Ondorioz, bada honezkero abagune honetaz baliatu nahi duenik ezein energia fosil darabilen zentral-mota txarresteko eta berriztagarriak aldarrikatzeko, haize-errotak tarteko. Ondo dago, jakina, energia eolikoaren sustapena eskatzea baina, aldarri hutsetan geratu beharrean behingoz haize-errotak jarriko bagenitu?\nEuskal Autonomia Erkidegoko Energia Eolikoaren Lurralde Plan Sektoriala 2002an onartu zuen Eusko Jaurlaritzak, hainbat azterketa, eztabaida, aurkezpen eta adostasun-gurari luzeren ondotik. Gogoan izan harako Egitasmoa egiteko erabakia Eusko Legebiltzarrak hartua zuela bost urte lehenago, 1997ko martxoaren 20an.\nEnergia Eolikoaren lehen egitasmo harek 624 MW ekoizteko besteko haize-errotak jartzea zuen helburu 2010 urterako. Zehat-mehatz, 499 MW parke eolikoetan, 10 MW miniparkeetan eta 0,11 aerosorgailu txikerretan. Instalazio hauei esker 138.300 ptb (petrolio tona beste) saihestu nahi ziren.\nHala ere, orain arte EAEn eragindako energia eolikoa 153,5 MW bezainbat da. Hau da, 143,4 MW haize-errota handitan, 10 MW miniparketan eta 0,11 aerosorgailu txikerretan. Eraikitako parke eolikoak honako hauek dira: Elgea (26,9 MW), Elgea-Urkilla (32 MW), Oiz (34 MW), Badaia (34,5 MW) eta Bilboko Portua (10 MW).\nLaburbilduz, Eusko Legebiltzarrak 1997an agindu zion Eusko Jaurlaritzari harako Egitasmo Eolikoa prestatu zezan. Baita Lakuak bost urtetan sekula izan den egitasmorik landuena, sakonena eta adostuena burutu ere. Geroztik beste bederatzi urte joan dira nahi zenaren %25 lortzeko. Iazko maiatzean, berriz, Eusko Jaurlaritza berriak bigarren egitasmo eolikoa lantzeari ekin zion.\nBeste hamalau urte barru berriro hitzegingo dugu. Bitartean, petrolioa amaitu aurretik zer arraio egin nahi dugun behingoz asmatuko al dugu? Hori bai, urtero urtero, gure industria, etxe-bizitza eta garraiotako energia-kontsumoak gora egiten darrai. Seguru gero errua lobby nuklearrarena dela.


Master txapelketako lehen koxka gainditu du Endika Urrutiak - Malerreka - Erran.eus\nMaster txapelketako lehen koxka gainditu du Endika Urrutiak\nTtipi-Ttapa 2019-01-11 07:38\nEndikak Urriza izanen du arerio finalerdian.\n30-19 irabazi zio ortzegunean Azpirozi eta Urriza izanen du arerio ilbeltzaren 17ko finalerdian\nUrtarrilaren 10ean abiatu da erremonteko buruz buruko master txapelketa eta lehenengo partida horretan, Endika Urrutia saldiastarrak nagusitasunez irabazi dio Huitziko Azpirozi, 30-19. Honela, Urriza izanen du arerio saldiastarrak urtarrilaren 17an jokatuko den lehen finalerdian.\nSaldiaskoak abiadura gehiago eman zion pilotari eta eroso aritu zen partida osoan, sobera arriskatu gabe eta hobe sakatuz. Piloteoan ere 19 tanto egin zituen.\nTxapelketako bigarren partidan, larunbatean, Ezkurra II eta Barrenetxea IV lehiatuko dira bata bertzearen kontra eta irabazleak Uterga hartuko du urtarrilaren 19ko finalerdian. Finala, urtarrilaren 26ean jokatuko da finalerdien irabazleen artean.\nKoteto Ezkurra haundiak irabazi zituen Master txapelketako lehendabiziko bi edizioak 2011an eta 2012an. Ondoren, Urrizaren bi garaipen etorri ziren (2013 eta 2014), Utergak hartu zuen erreleboa 2015ean eta 2016an bertze bi garaipenekin eta azken bi urteetan berriz ere Urrizak menderatu ditu aurkariak.


KONSTITUZIO AUZITEGIAK KATALUNIAKO PISU HUTSEN GAINEKO ZERGAREN KAUTELAZKO ETETEA KENDU DU - Etxebizitza : Etxebizitza\nKONSTITUZIO AUZITEGIAK KATALUNIAKO PISU HUTSEN GAINEKO ZERGAREN KAUTELAZKO ETETEA KENDU DU\nKonstituzio Auzitegiak, joan den maiatzaren 3an, Kataluniako Parlamentuak onartu zuen eta uztailaren 21eko 14/2015 Legean babestuta dagoen Etxebizitza Hutsen gaineko Zerga eten zuen, 5 hilabeteko epe luzagarri baterako.\nDuela gutxi, goi-auzitegiaren osoko bilkurak kautelazko etetea kentzea erabaki du, baina horrek, ordea, ez du aukerarik ematen azken emaitza iragartzeko; izan ere, auzia ondorengo epai irmoaren bidez ebatziko da.\nEtxebizitzaren jabetzaren gizarte eginkizuna ez betetzeak zergapetzen du zergak, bi urtez baino gehiagoz hark kausa justifikaturik gabe hutsik irautea izanik eginkizun hori ez betetzea.\nHigiezinen jabe diren pertsona juridikoak zergapetzen dira eta azalera erabilgarriko metro karratuen arabera, urtean gutxieneko 800 euroren eta 2.400 euroren artekoa izan daiteke.\nZerga finalista da eta etxebizitza-planek babestutako jarduerak finantzatzeko erabiltzen da, hura bildu den udalerriak lehenetsiz. 2015eko martxoan lehen aldiz likidatu diren sarrerak 11,3 milioi eurokoak izan dira eta 2016rako 14,3 milioira iristea aurreikusten da.\nGogoratu behar da ekainaren 18ko 3/2015 Legea, Euskal Autonomia Erkidegoko Etxebizitzarena ere kautelaz eten zuela Konstituzio Auzitegiak aurtengo apirilaren 12an, zenbait artikulutan. Hor, hain zuzen ere, etxebizitzaren gizarte eginkizuna hura era iraunkorrean eta justifikaziorik gabe hutsik egoteagatik ez betetzea jasotzen zen, bi urtetik gorako aldian zehaztuta eta, noski, etxebizitza hutsaren saria ere bai.\nEuskal Legearen kasuan, 10 euroko zenbatekoa ezartzen da metro karratu erabilgarri eta urte bakoitzeko, eta urtean % 10 igotzen da gehienez hasierako zenbatekoa halako hiru izan arte.\nGure kasuan ere, sarrerak (oraingoz inoiz posible izan ez direnak) finalistak lirateke, etxebizitzako politika publikoak finantzatzeko erabiliko bailirateke. Eta pertsona juridikoak nahiz fisikoak zergape litezke.\nKAren hurrengo mugimenduei adi jarraitu beharko da.\nEusko Jaurlaritzak abian jarri du alokairuko etxebizitzetarako Bitartekaritza Programa, etxebizitzak merkatu librean baino merkeago alokatzeko.\ntipos euribor plus Hipoteca euribor BCE banca


urtarrila 2016 - Zientzia Kaiera\nUxue Razkin Asteon zientzia begi-bistan astean zehar sarean zientzia euskaraz jorratu duten artikuluen bilduma da. Zientzia Kaiera blogaren igandeetako gehigarria. Astrofisika Mike Brown eta Konstantin Batygin ikertzaileek eguzki sisteman orbita daukan beste planeta bat dagoela uste dute. Bederatzigarrena izango litzateke […]\nMapping Ignorance blogean hainbat artikulu interesgarri argitaratu dira. Hona hemen asteon plazaratu diren artikuluen laburpena. Zoritxarrez, azken boladan asko hitz egiten da errefuxiatuez eta honen etorrerak duen eraginez. Baina ba al dakigu, esaterako, zeintzuk diren hain kopuru handien etorrerak duen […]\nUxue Razkin Asteon zientzia begi-bistan astean zehar sarean zientzia euskaraz jorratu duten artikuluen bilduma da. Zientzia Kaiera blogaren igandeetako gehigarria. Medikuntza Alzheimerrak eragindako oroimen-galera eragozteko mekanismo gako bat identifikatu dute. 2010. urtean, oroimen-prozesuetan parte hartzen duten proteina bat identifikatu zuten […]\nMapping Ignorance blogean hainbat artikulu interesgarri argitaratu dira. Hona hemen asteon plazaratu diren artikuluen laburpena. Askotan errealitate bati buruz hitz egiteko, hitz desberdinak erabiltzen ditugu sinonimoak izango balira bezala. Horrek ez luke horrela izan behar. Adriá Rofesek ematen digu adibide […]\nbideoak medikuntza minbizia zientzialariak


ELAN legea, etxebizitza, antolaketa eta numerikoari lotu lege berria aztertzen ari dira\nLege hunek, gibelapen garrantzitsuak ekar bait ditzake aintzineko legeek ekarri hobekuntzeri. 3 arlo bereziki azpimarragarriak dira. Elbarrituentzat lehenik, Erakin berri guzietan erresbideak inposatuak baziren, Elan legearekin, %10 etarat mugatuko dira. Itsas bazterrekeko legea ere ahuldua izanen da, babestuak ziren eremuetan, 2 eraikinen artean lur pezak baldin badira eraikitzeko baimenak onartuko baitira. Eta azkenik, etxebizitza sozialen jabetzea errestuko eta emendatuko da. Frantses gobernuak etxebizitza sozialak alokatzen dituztenak lagundu nahi ditu beren egoitzaren jabe izaiterat, 40 mila etxebizitza sozial salmentarat ekarriz. Bainan sozial egoitzetan direnek ez dutela ahalmenik izanen hauen erosteko eta azkenean dirudunen edo promotoreen esku geldituko direla ondorioztatu zuten tendentzia politiko desberdinetako parte hartzaileek Intxauzetako gogoetan.\nErran bezala, asteazken huntan testu amankomun bat adostera entseatuko dira diputatu eta senatariak. Ez badute lortzen, diputatuek joan den ekainean onartu legea ekarriko da legebiltzarrerat bigarren irakurketan bozkatzeko, aldaketarik gabe.\nEH Bai alderdiak agiri bidez salatzen du ELAN lege hau. Macron-en gobernuak bere politika liberala etxebizitzetarat zabaltzen duela gaitzesten du. Dio, etxebizitza, bizitzeko beharrezkoa dela, eta ezin dela merkantzia bat bezala kudeatu.


EHZ: Ibil Bedi + Frikun + Sofa + Kinbombo Brass Band + -Gailu + Joseba Tapia + Ah! Kwantou + Xutik + Joseba Irazoki eta Lagunak + Niko Etxart eta Hapa Hapa + Fusible – MUSIKA ZUZENEAN\nEHZ: Ibil Bedi + Frikun + Sofa + Kinbombo Brass Band + -Gailu + Joseba Tapia + Ah! Kwantou + Xutik + Joseba Irazoki eta Lagunak + Niko Etxart eta Hapa Hapa + Fusible\nFrikun taldea 2016 urtean eman zituen lehen pausoak, beste musika abenturetan ibilitako musikariak batzean talde berri batean. Euskaldun laukotea badator konbo zabalago batekin, eta aldi honetan afrikako musika elektrikora itzultzen da, blues-basamortutik afro-rock-era. Beraien sorkuntzak, soinu miresgarrietatik eta ritmika kaskantetara orekatzen dira. 2017 atera zen taldearen ‘Mundu faltsu huntan’ lehen diskoa, non afrobeat eta funkiminimini giroak uztartzen diren.\nFrikun Datozen kontzertuak\nHOSTA - Frontoian - Hoztako Arrabestak\nURRUÑA - Pausuko Bestak\nATHARRATZE-SORHOLÜZE - Erreka bazterrean - Parkea\nHENDAIA - Euskal Besta - Hiri zentroan\nSofa taldeak hamar urte bete berri ditu musika errepidean, eta egun, talderen hirugarren lana den ‘Krispetak’ (Bonberenea Ekintzak) aurkezten ari da agertokietan. Kepa (baxua eta ahotsa), Jonbe (Gitarra eta ahotsa) eta Heloy (bateria) dira egun Sofa, eta musikalki Math rock eremuan kokatu izan da banda. ‘Krispetak’ diskoa 2021eko ekaina eta urria bitartean grabatu, nahastu eta masterizatu zen Gaztain estudioetan. Diskoa kalean zuzeneko emanaldietan murgildua da talde gipuzkoarra.\nSofa Datozen kontzertuak\nERREZIL - Zelatun


Freneuse-sur-Risle - Wikipedia, entziklopedia askea.\nEtienne BRONGNIART (2014-2020)\n49° 15′ 11″ N, 0° 40′ 25″ E / 49.2531°N,0.6736°E / 49.2531; 0.6736Koordenatuak: 49° 15′ 11″ N, 0° 40′ 25″ E / 49.2531°N,0.6736°E / 49.2531; 0.6736\nAuthou, Glos-sur-Risle, Livet-sur-Authou eta Pont-Authou\nFreneuse-sur-Risle Frantziako udalerria da, Eure departamenduan dagoena, Normandia eskualdean. 2013an 362 biztanle zituen.\n2007an Freneuse-sur-Risle udalerrian erroldatutako biztanleak 337 ziren. Familiak 140 ziren, horien artean 32 pertsona bakarrekoak ziren (20 bakarrik bizi ziren gizonak eta 12 bakarrik bizi ziren emakumeak), 56 seme-alabarik gabeko familiak ziren, 40 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 206 etxebizitza zeuden, 140 familiaren etxebizitza nagusia ziren, 48 bigarren erresidentzia ziren eta 18 hutsik zeuden. 199 etxeak ziren eta 4 apartamentuak ziren. 140 etxebizitza nagusietatik 118 bere jabearen bizilekua ziren, 19 alokairuan okupaturik zeuden eta 3 doan lagata zeuden; 2 etxek gela bat zuten, 7 etxek bi zituzten, 18 etxek hiru zituzten, 47 etxek lau zituzten eta 66 etxek bost zituzten. 136 etxek euren parking plaza propioa zuten azpian. 56 etxetan ibilgailu bat zegoen eta 75 etxetan bat baino gehiago zituzten.\nFreneuse-sur-Risle udalerriko biztanleria-piramidea 2009an .\n2007an lan egiteko adina zuten pertsonak 231 ziren, horien artean 163 aktiboak ziren eta 68 inaktiboak ziren. 163 pertsona aktiboetatik 149 lanean zeuden (93 gizon eta 56 emakume) eta 14 langabezian zeuden (6 gizon eta 8 emakume). 68 pertsona inaktiboetatik 26 erretiraturik zeuden, 19 ikasten zeuden eta 23 "bestelako inaktibo" gisa sailkaturik zeuden.\n2009an Freneuse-sur-Risle udalerrian 143 unitate fiskal zeuden, 347 pertsonek osaturik. Pertsona bakoitzeko diru-sarrera fiskalaren mediana urteko 19.029 euro zen. \n2007an zeuden 7 komertzioetatik, 1 eraikuntza enpresa zen, 2 ostalaritza eta jatetxe enpresak ziren, 1 higiezinen enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Freneuse-sur-Risle udalerrian 15 nekazaritza-ustiategi zeuden, 111 hektarea erabiltzen.\nBNF: 152535052 (data)


Bergarako Udalak bat egin du UEMAren 'Bertatik Bertara' egitasmoarekin - Bergara - Goiena.eus\nBergarako Udalak bat egin du UEMAren 'Bertatik Bertara' egitasmoarekin\nIdoia Aranbarri Arzuaga 2022-06-21 19:10\nBergarako Udalak informazio-orriak banatuko dizkie ekimenean parte hartuko dutenei. (Argazkia: J.I.)\nZerbitzu sektorean euskararen erabilera sustatzeko UEMAren ekimena da. Euskal Herriko hainbat herritan jarriko da martxan kanpaina, eta ostalariak, tabernariak nahiz bezeroak euskara gehiago erabiltzea du helburu.\nBeste urte batez, Bergarako Udalak UEMAren Bertatik Bertara egitasmoa sustatuko du. Ostalaritzan nahiz tabernetan langileak eta bezeroak euskara erabiltzera animatu nahi dira.\nHorretarako, mantelak egin dira eta horietan ostalaritzan askotan erabiltzen diren hitz eta esamolde batzuk agertzen dira sei hizkuntzatan. Bestalde, QR bat agertzen da eta hiztegi bat deskargatzeko aukera ematen du.\nBergarako Udalak jakinarazi du egitasmoan parte hartzera animatu diren ostalariei informazio-orria banatuko diela, "bezeroak ikusteko moduko tokiren batean jartzeko".\nHalaber, ostalariei bidali zaien gutunean zerbitzua eskaintzerakoan ahoz ere euskara erabiltzeko deia egin zaie. Horretaz gain, laguntza eskaini zaie euskara erabiltzeko karteletan, menuetan, oharretan eta webguneetan, besteak beste. Horretarako, UEMAra jo dezakete edo Bergarako Udaleko Euskara Zerbitzura. Informazio gehiago UEMAren webgunean kontsulta daiteke.